05:00 / 01.03.2017 2232 pdf Ўқиш режими + -\n«Мусулмонга қай бир мусибат: ҳорғинликми, беморликми, ташвишми, маҳзунликми, озорми, ғам-ғуссами, ҳаттоки тикон киришми етадиган бўлса, албатта, Аллоҳ улар ила унинг хатоларини каффорат қилур», дедилар». Икки Шайх ривоят қилишган.\nШарҳ: Энг аввал таъкидлаб қўйишимиз лозимки, ушбу сарлавҳа остида келадиган ҳадиси шарифлар мусулмонлар амал қилишлари лозим бўлган диний кўрсатмалар жумласига киради. Бу ерда шахсий тажриба ёки шунга ўхшаш нарсалар йўқ.\n«Тиб китоби»нинг бошида беморликка сабр қилиш лозимлиги ҳақидаги ҳадиси шарифларни келтириш ила бу масалада энг аввало сабр лозимлиги таъкидланмоқда. Ҳар қандай беморлик ориз бўлганда бемор учун энг зарур бўлган нарсалардан бири сабр ҳисобланади. Агар сабрсизлик қилинса дардга дард қўшилади, шифо топиш кечикади ва яна бошқа ноқулайликлар ҳам келиб чиқади.\nШунинг учун Исломда бу масалага алоҳида эътибор берилган. Пайғамбаримиз соллаллоҳу алайҳи васаллам ўзларининг ушбу ҳадиси шарифларида инсонга етадиган бир неча мусибатлар ичида беморликни ҳам номлаб туриб, ана ўша мусибатларига сабр қилган мусулмоннинг хатоларини Аллоҳ таоло кечиб юборишини таъкидламоқдалар. Албатта, бу борадаги кечиб юбориладиган хатолар, Аллоҳ таоло билан банданинг орасидаги муомалаларда банда томонидан содир бўлган кичик гуноҳлардир.\nДемак, мусулмон каттаю кичик мусибатларга, оғир беморликларга ҳам, тикон киришига ҳам сабр қилмоғи лозим экан.\nОиша розияллоҳу анҳонинг ҳузурларига у киши Минода турганларида қурайшлик ёшлар кулиб кириб келишди. Бас, у киши:\n«Кулманглар! Мен Расулуллоҳ соллаллоҳу алайҳи васалламнинг, қай бир мусулмонга тикон кирса ёки ундан ортиқ нарса етса, албатта, унга бир даража ёзилур ва бир хатоси ўчирилур, деганларини эшитганман», деди у киши».\nШарҳ: Ушбу ривоятда зикр қилинган ҳодисага ўхшаш ҳолат ҳар замон ва маконда тез-тез такрорланиб туради. Кимдир қоқилиб кетади, кимдир ўзини бирор нарсага уриб олади, яна бошқа бирор кишининг устига бирор нарса тегиб кетиши мумкин. Бундоқ ҳолларда ўзини билмаган кишилар, хусусан, ёшлар ноқулай ҳолга тушган киши устидан кулишга ўтадилар. Мазкур киши кулгили ҳолатга тушган бўлиши мумкин. Лекин озми-кўпми барибир унга мусибат етиб турибди. Нима учун унинг устидан кулиш керак? Аксинча, унга ёрдам бериш, ноқулай ҳолатдан чиқишга кўмаклашиш, бир оғиз сўз билан бўлса ҳам кўнглини кўтариш керак.\nЭътибор берайлик, ҳадиси шарифда айтилишича, ана шундоқ ҳолга тушган одамга Аллоҳ таоло томонидан катта марҳамат бўлар экан. Пайғамбаримиз соллаллоҳу алайҳи васаллам ундоқ киши ҳақида:\n«Қай бир мусулмонга тикон кирса ёки ундан ортиқ нарса етса, албатта, унга бир даража ёзилур ва бир хатоси ўчирилур», демоқдалар.\nҚандоқ қилиб Аллоҳ таолонинг улкан марҳаматига сазовор бўлиб турган инсон устидан уни масхара қилиб кулиш мумкин!? Ҳар биримиз бу масалада жуда ҳам эҳтиёт бўлмоғимиз лозим. Мабодо ёшларимиз, бу масаладан бехабарларимиз, бировнинг устидан ушбу ҳадиси шарифда васф қилинган ҳолга ўхшаш ҳолларда куладиган бўлсалар, Оиша онамиздан ўрнак олиб билганларимиз уларга танбеҳ берайлик.\n«Аллоҳ кимга яхшиликни ирода қилса, уни синовга учратур», дедилар».\nШарҳ: Ана ўшандоқ синовларнинг кўпроқ учрайдиганларидан бири беморликдир. Демак, беморликка мубтало бўлган мусулмон инсон ўзига ориз бўлган хасталикни Аллоҳ таоло томонидан ўзига нисбатан бўлаётган синов деб билмоғи лозим ва сабр қилиб, Аллоҳ таолонинг Ўзидан шифо сўрашга ўтиши керак. Мўмин-мусулмон одам ўзига беморлик етганда сабрсизлик қилиш ўрнига, сабр қилиб, хасталикни Аллоҳ таоло томонидан ўзига бериладиган яхшиликдан олдинги синов деб билмоғи лозим. Агар ўша синовдан яхши ўтса, унга яхшилик ато қилинади. Мабодо, Аллоҳ кўрсатмасин, синовдан ўта олмаса, ўзидан кўрсин.\n«Расулуллоҳ соллаллоҳу алайҳи васалламдан кўра шиддатлироқ беморликка учрайдиган бирортани кўрмадим».\nШарҳ: Пайғамбаримиз соллаллоҳу алайҳи васалламнинг Аллоҳ таоло ҳузуридаги мақомлари улуғ бўлганидан ҳам у зотга дарднинг шиддатлиси келар эди. Бирор мусулмон банда хасталикка чалинса, нима учун ҳадеб бемор бўлаверар эканман, бошқалар соппа-соғ юрибди-ку, қабилидаги гап-сўзларга бормай Пай¬ғамбаримиз соллаллоҳу алайҳи васалламнинг беморликка учрашларини кўз олдига келтирмоғи лозим. Беморликка учраш Аллоҳ таолонинг азобига учраш дегани эмас экан, балки, баъзи вақтларда, хусусан, мўмин-мусулмон, тақводор одамлар учун беморлик даражаларининг кўтарилиши учун хизмат қилиши ҳам мумкин экан.\nАбдуллоҳ розияллоҳу анҳу айтадилар:\n«Эй Аллоҳнинг Расули, сиз беморликдан қаттиқ қийналмоқдасизку?!» дедим.\n«Шундоқ. Албатта, мен беморликдан сизлардан икки кишининг қийналганича қийналурман», дедилар.\nШарҳ: Ушбу ҳадиси шарифда олдингиларида келган маъно яна ҳам кучлироқ таъкидланмоқда. Пайғамбаримиз соллаллоҳу алайҳи васалламнинг беморликни қандоқ бошларидан ўтказишлари ўз кўзлари билан кўрган саҳобий Абдуллоҳ ибн Масъуд розияллоҳу анҳу томонларидан ривоят қилинмоқда. Худди шу ҳадиси шарифга ишора қилиб илмли кишилар бемор бўлиб қолсалар, гуноҳларимиз кўпайиб қолгандир, ажаб эмас, шу хасталик ила ювилиб кетса, дейдилар. Ҳа, беморликни ҳам Аллоҳ таоло мўмин-мусулмон бандаларига гуноҳларни ювиш учун қулай фурсат қилиб берган. Фақатгина улар бу қулай фурсатдан тўғри фойдалана билишлари керак. Бунинг учун эса, бемор бўлганларида сабр қилиб, беморлик одобларини ўрнига қўймоқлари лозим. Бу ишда уларга Пайғамбаримиз соллаллоҳу алайҳи васаллам ўрнакдирлар. Бошқаларга нисбатан беморликни икки ҳисса оғир кечирсалар ҳам сабр қилиб, Аллоҳ таолонинг раҳматидан умидвор ҳолда беморликни кечирганлар.\n«Албатта, тузалиб, соғайган беморнинг мисоли худди осмондан янги тушган дўл донасининг рангига ва софлигига ўхшайди», дедилар».\nШарҳ: Бу ҳадиси шарифда Пайғамбаримиз соллаллоҳу алайҳи васаллам беморликдан тузалган кишини гуноҳлардан пок бўлишини осмондан янги тушган дўл донасининг поклигига ўхшатмоқдалар. Сув дўлга айлангунча бир неча босқичлардан ўтади. Буғланиб осмонга кўтарилиш, ундан яна ҳам юқорироққа кўтарилиб музга айланиш ва қайта ерга тушиш жараёнида дастлаб, сувлик чоғида аралашган баъзи ғуборлар кетиб топ-тоза ҳолга келади. Бемор бўлган инсон ҳам сабр қилса, соғайгунча унинг гуноҳлари ювилиб, тоза бир ҳолга келиб қолади. Мўмин-мусулмон инсон беморликдан соғайгандан кейин ўзига дард берган, дардга даво берган ва шу сабабдан гуноҳларининг ювилишига имкон берган Аллоҳ таолога шукр қилмоғи лозим. Шу билан бирга, бундан сўнг гуноҳ қилмасликка тиришмоғи керак бўлади.\n«Набий соллаллоҳу алайҳи васаллам Умму Соибнинг ҳузурига кирдилар ва:\n«Эй Умму Соиб, сенга нима бўлди, қалтираяпсан?» дедилар.\n«Иситма! Аллоҳ уни баракасиз қилсин!» деди у.\n«Иситмани сўкма. У одам боласининг хатоларини худди босқон темирнинг зангини кетказгандек кетказур», дедилар у зот».\nШарҳ: Ушбу ҳадиси шарифдан бир неча муҳим масалаларни ўрганиб оламиз.\nАввало, эркак киши бемор бўлиб ётган аёл кишини кўргани бориши мумкинлиги. Пайғамбаримиз соллаллоҳу алайҳи васалламнинг Умму Соиб розияллоҳу анҳони кўргани борганлари шунга далолат қилади.\nИккинчидан мўмин-мусулмон одам ўзига етган беморликни сўкмаслиги кераклиги. Умму Соиб розияллоҳу анҳо ўзига етган иситма касалининг шиддатига чидай олмай уни сўнишга ўтганида Пайғамбаримиз соллаллоҳу алайҳи васаллам дарҳол:\n«Иситмани сўкма. У одам боласининг хатоларини худди босқон темирнинг зангини кетказгандек кетказур», деганларидан шу маълум бўлади.\nШу ерда Расулуллоҳ соллаллоҳу алайҳи васалламнинг муомалаларига алоҳида эътибор бермоғимиз лозим. У зот Умму Соиб розияллоҳу анҳога, иситмани сўкма, дейишлик билан кифояланмай, балки хасталик ҳикматини ҳам баён қилмоқдалар.\n«У одам боласининг хатоларини худди бос¬қон темирнинг зангини кетказгандек кетказур», демоқдалар.\nЎз гуноҳларини кетказадиган нарсани мусулмон инсон қандоқ қилиб ҳам сўкиши мумкин? Аксинча, шукр қилмоғи керак бўлади.\nНабий соллаллоҳу алайҳи васаллам беморликдан қийналаётган бир кишини кўргани бордилар ва унга:\n«Хурсанд бўл! Аллоҳ, бу менинг оловимдир, уни гуноҳкор бандамга дўзахдаги насибаси ўрнига берурман, деюр», дедилар».\nШарҳ: Бу ҳадиси шариф беморликка сабр қилишнинг кўплаб фойдаларидан яна бирини баён қилмоқда. Унда бу дунёда тортган дард, агар банда дардни сабр ила, Аллоҳ таолонинг ҳукмига рози бўлиб, шариатга хилоф қилмай бошдан кечирса, охиратда бўладиган азоб ўрнига ўтиши мумкинлиги баён қилинмоқда.\nАто розияллоҳу анҳудан ривоят қилинади:\n«Ибн Аббос менга:\n«Сенга жаннат аҳлидан бўлган бир аёлни кўрсатайми?» деди.\n«Манави қора хотин. У Набий соллаллоҳу алайҳи васалламнинг ҳузурларига келиб:\n«Мени тутқаноқ тутадир, очилиб кетурман, Аллоҳга менинг ҳақимда дуо қилинг», деди.\n«Агар истасанг, сабр қилурсан ва сенга жаннат бўлур. Агар истасанг, Аллоҳга сен учун офият сўраб дуо қилурман», дедилар у зот.\n«Сабр қилурман. Аммо очилиб кетишим бор. Аллоҳга менинг очилиб кетмаслигимни сўраб дуо қилинг», деди аёл. Бас, у зот унинг учун дуо қилдилар».\nШарҳ: Бу ҳадисда саҳобаи киромларнинг жаннат йўлида ҳар қандоқ қийинчиликларга сабр қилишга тайёр эканликларининг бир намунаси баён қилинмоқда. Оддий, бир қора танли саҳобия аёл. Исмлари Суъайра ал-Асадия бўлиб жуссали аёл бўлган эканлар. Тутқаноқ касалига мубтало бўлган. Тутқаноқ бўлганда ҳам энг шиддатлисидан. Хасталик келганда, думалаб қолганда баданларининг маълум қисмлари очилиб ҳам кетади. Афтидан аёлни асосан ташвишга солган нарса ҳам очилиб кетишлари бўлса керак. Шунинг учун ҳам у киши Пайғамбаримиз соллаллоҳу алайҳи васалламга мурожаат қилганларида:\n«Мени тутқаноқ тутадир, очилиб кетурман, Аллоҳга менинг ҳақимда дуо қилинг», деди».\nАгар у аёлни фақат тутқаноқ хасталиги ташвишлантирганда ўшанинг ўзини айтиб қўя қолар эди. Чунки тутқаноқ бўлмаса, очилиш ҳам бўлмайди. Унинг асосий ташвиши баданларини ўз ихтиёридан ташқарида очилиши эди. Шунинг учун Пайғамбаримиз соллаллоҳу алайҳи васалламдан дуо умидида келган эди.\nПайғамбар соллаллоҳу алайҳи васаллам у кишига ихтиёрни кенг қўйдилар.\n«Агар истасанг, сабр қилурсан ва сенга жаннат бўлур. Агар истасанг, Аллоҳга сен учун офият сўраб дуо қилурман», дедилар у зот».\nБу ерда Пайғамбаримиз соллаллоҳу алайҳи васаллам сабр орқали эришиш мумкин бўлган нарсани эслатиб қўйдилар. Ихтиёрни аёлнинг ўзига ташладилар. Олдин дуони қилиб қўйиб, кейин тушунтирганларида аёл афсус қилиши эҳтимоли бор эди. Шунинг учун ҳам баъзи кишилар ёрдам сўраб келганда уларга ўша ишнинг ҳамма томонини баён қилиб бериш, ўзига танлаш имконини яратиш керак экан.\nПайғамбар соллаллоҳу алайҳи васалламнинг бу гапларидан кейин аёл, ҳозир чексиз қаҳрамонлик саналса ҳам, ўша вақтда оддий ҳисобланган йўлни танлади.\n«Сабр қилурман. Аммо очилиб кетишим бор. Аллоҳга менинг очилиб кетмаслигимни сўраб дуо қилинг», деди аёл».\nЖаннатга кириш умидида тутқаноқ хасталиги шиддатларига, қийноқларига сабр қилурман. Тут¬қаноғимнинг тузалиши ҳақида Аллоҳга дуо қилмасангиз ҳам майли, аммо тутқаноқ тутган пайтда очилиб кетишим мен учун катта мусибат, шуни йўқ қилишини сўраб Аллоҳ таолога дуо қилишингизни сўрайман.\n«Бас, у зот унинг учун дуо қилдилар».\nАёлнинг тутқаноғи тутганда бадани очилмайдиган бўлди. Ўзи эса дардга сабр қилгани учун жаннатга кириш ваъдасини олди. Бу ваъда ҳақ ваъдадир. Шунинг учун ҳам Абдуллоҳ ибн Масъуд розияллоҳу анҳу Ато ибн Абу Рабоҳ розияллоҳу анҳуга юксак даражадаги ҳавас ва эҳтиром ила:\n«Сенга аҳли жаннатдан бўлган бир аёлни кўрсатайми?» демоқдалар.\nҲа, мўмин-мусулмон банда учун беморликка сабр қилиш жаннатга эришишга сабаб бўлади.\n«Албатта, Аллоҳ таоло, қачонки бандамни икки суюклиси ила мубтало қилганимда у сабр қилса, иккисининг эвазига унга жаннатни берурман, деюр», деганларини эшитдим».\nШарҳ: Бу ҳадиси шарифдаги «икки суюклиси»дан мурод икки кўзидир. Албатта, икки кўздан ажраш ёки умуман икки кўзи кўрмайдиган бўлиб туғилиш ҳар қандай банда учун оғир мусибат. Шунинг учун ҳам бу оғир мусибатга сабр қилган бандага улкан мукофот — жаннат ваъда қилинмоқда.\nУшбу «Беморликларнинг фазли ва уларга сабр қилиш ҳақида» сарлавҳаси остида келган ҳадиси шарифлар тўплами ҳақида хулоса тариқасида бир оз мулоҳазалар юритиб ўтмоғимиз лозим.\n1. Гуноҳларнинг ювилиши.\n2. Даражаларнинг кўтарилиши.\n3. Хатоларнинг ўчирилиши.\n4. Аллоҳ томонидан яхшилик ирода қилиниши.\n5. Дарднинг оғирлигига қараб ажрнинг кўпа¬йиб бориши.\n6. Дард чекиб, сабр қилиб тузалган одам гуноҳлардан пок бўлиши.\n7. Тортилган дард охират азоби ўрнига ўтиши.\n8. Оғир дардга сабр қилишлик бандани жаннатга киришига сабаб ҳам бўлиши.\nМўмин банданинг жаннатга киришига сабаб бўладиган нарса тутқаноқ ва икки кўз ожизлиги каби тузалишидан умид йўқ хасталикларга сабр қилмоқ эканлиги. Бу икки хасталикни ҳозиргача узил-кесил давоси топилмаётгани ҳам эътиборга сазовордир. Бу ерда Пайғамбаримиз соллаллоҳу алайҳи васаллам айни ушбу икки хасталикка сабр қилганларга жаннат ваъда қилганларига аҳамият бермоғимиз лозим.\nХасталикка сабр қилиш борасидаги тарғиб хас¬таланиб бўлган кишиларга қаратилгандир. Бу уларнинг сабр ила даволанишига катта йўл очади. Хасталикка сабр қилмаган беморга дори-дармон ёки бошқа даволаш услублари ҳам кор қилмаслиги аниқ. Аслида беморликка чалинмаслик учун лозим бўлган ҳамма чоралар кўрилади. Бу динимизнинг талаби. Аммо шундан кейин ҳам иссиқ жон хасталикка учраса, сабр қилишга даъват этилади. Бу ерда зинҳор ва зинҳор савоб бўлар экан деб ўзига хасталикни тилаш ёки хасталикка олиб борадиган ишни қилиш, қасддан даволанмай юриш мумкин эмас.\n05:00 / 01.03.2017 1732\n11:00 / 26.03.2020 6472\nАбу Тиҳя Ҳукайм ибн Саъддан ривоят қилинади.Алининг.Шошқалоқ, фоҳиша тарқатувчи ва сирни фош қилувчи бўлманглар. Ҳали ортингизда қаттиқ алам берувчи, ғамга давоми...\n2212 05:00 / 03.03.2017\n2053 05:00 / 04.03.2017\nБиродари учун ўрнидан туриш\nКаъб ибн Молик розияллоҳу анҳудан ривоят қилинади.У Каъбнинг кўзи ожиз бўлиб қолганда еталайдиган ўғли эди. Каъб ибн Моликнинг Расулуллоҳ соллаллоҳу алайҳи давоми...\n1778 05:00 / 03.03.2017\nАллоҳ таоло.Эй иймон келтирганлар Ўз уйларингиздан бошқа уйларга то изн сўрамагунингизча ва уларнинг аҳлига салом бермагунингизча кирманг. Ана шундай давоми...\n2059 05:00 / 04.03.2017


ОТМК янги конни ўзлаштиришни бошлади – Газета.uz\nОТМК янги конни ўзлаштиришни бошлади\nОлмалиқ тоғ-металлургия комбинати мис-молибден рудаларни ўзлаштириш орқали хом ашё базасини кенгайтиради.\nLotinchada 11 апрель 2017, 21:30 Иқтисодиёт\nОлмалиқ тоғ-металлургия комбинати «Дальнее» конини ўзлаштиришга киришди, деб хабар қилди корхона матбуот хизмати. Мазкур кон базасида ОТМК ишлаб чиқариш қувватини кенгайтириш тўғрисидаги қарор 1 март Ўзбекистон Президенти Шавкат Мирзиёев томонидан имзоланган эди.\n2017−2028 йилларга мўлжалланган лойиҳага кўра, янги металлургия мажмуаси қурилиб, халқаро стандартлар асосида энергия самарадорлиги ва экологик меъёрларга мос келувчи ускуналар билан жиҳозланади.\nБиринчи босқичда (2017−2021 йиллар) «Марказий» карьерини ўзлаштириш, фойдали қазилмалар юзини очиш ва тоғ-капитал ишлар, ишлаб чиқариш, транспорт, энергетика объектлари ва бошқа ёрдамчи инфратузилмалар қурилиши, шунингдек, тоғ, транспорт ва бошқа техникаларни харид қилиш белгиланган.\nИккинчи босқичда (2019−2028 йиллар) фойдали қазилмалар юзини очиш ва тоғ-капитал ишларни давом эттириш билан бир қаторда, мажмуанинг йилига 23 миллион тонна рудани қайта ишлаш қувватига эга қайта ишлаш, эритиш , ҳамроҳ ва ёрдамчи объектларини қуриш кўзда тутилган.\nЎзбекистоннинг 2017 йилги Инвестицион дастурига кўра, қиймати 1,7 млрд долларга яқин бўлган лойиҳа Ўзбекистон тикланиш ва тараққиёт жамғармаси, тижорат банклари кредитлари ва ОТМК маблағлари ҳисобидан амалга оширилади.\nКонни ўзлаштириш доирасида апрель ойи бошида Россиянинг «РИВС» ИИЧБ ва ОТМК ўртасида мис-бойитиш мажмуаси қурилиши бўйича 500 млн долларлик шартнома имзоланган эди.


Қирғизистонда аёллар ҳокимиятни эгалламоқда: Маҳаллий кенгашларнинг 40 фоизи аёллар\n28 май 2022, Тошкент вақти: 22:37\nҚирғизистонда 2021 йил апрелида бўлиб ўтган маҳаллий бошқарув идораларига сайловларда, мамлакат тарихида илк бор мандатларнинг қарийб 40 фоизини аёллар қўлга киритди. Бундай “катта сакраш” депутатлик ўринларининг учдан бир қисми аёлларга ажратилишини кафолатловчи қонун кучга кирганидан сўнг кузатилмоқда. Аммо ғолибаларнинг аксарияти аввало ўз меҳнати ва ютуқлари ортидан, қолаверса сайловчиларнинг кўнглига йўл топа билгани учун муваффақият қозонганини иддао қилади.\nМээрим Молдалиева атиги 27 ёшда. У ҳаётини ағдар-тўнтар қилиб юборган автоҳалокатга учрагунича милиционер бўлиб ишларди.\n“Бир йил фалаж бўлиб ётдим, яшагим келмай қолганди, – ҳикоя қилади Молдалиева. – Бир йилдан сўнг аравачада ўтиришни ўргандим, кейин ўзимга ўзим дедимки: ўтириб нима қиламан? Аравачага куним қолмаслиги керак: мен кучлиман, юра оламан, юришим шарт!”\nОёққа турганидан сўнг Мээрим нафақат депутатликка сайланди, балки Норин вилоятидаги ўз қишлоғи кенгашига раҳбарлик ҳам қила бошлади. Ўзининг айтишича, унга одамлар билан муомала қилиш тажрибаси ва маълумотлилиги қўл келган. Деярли бутун сайлов кампаниясини Мээрим деярли уйдан чиқмай ўтказди – сайловчилари билан фақат мессенжер ва ижтимоий тармоқларда мулоқот қилди. Қарангки, бундай ёндашув иш берар экан, ҳолбуки, қизнинг сўзларига кўра, у кўпсонли қариндошлари овозларига таянадиган эркак номзодлар билан рақобатлашган.\n“Ўзимни енгишим жуда қийин кечди: қўлимдан келармикан, одамлар мени депутатликка сайлашармикан, деб кўп иккиландим, – давом этади Молдалиева. – Ахир мен ногиронман-ку, бу муаммо ҳеч қаёққа ғойиб бўлган эмас. Мен ҳаммасини қайта-қайта ўйладим ва ахийри сайловда қатнашишга қарор бердим”.\nГулбар Самсалиева ҳам 11 апрелдаги сайловларда иштирок этган ва биринчи уринишда‑ёқ ғалаба қозонган. Собиқ тиббиёт ҳамшираси ўз муваффақияти сабабини сайловга пухта тайёргарлик кўришда деб билади. Атиги икки йил олдин у ўз қишлоғида аёллар кенгашини ташкил қилганди. Ва эркак депутатлар қишлоқда футболни тарғиб қилиб юрганида у ижтимоий лойиҳалар билан шуғулланиб, пандемия даврида ночор оилаларга кўмаклашди. Аёл янги лавозимида ҳам шу ишларини давом эттирмоқчи.\n“Мисол учун, аёллар кенгашимиз қошида соғлиғи заиф болалар учун реабилитация гуруҳи мавжуд, гуруҳ 53 нафар боланинг аҳволидан хабар олиб туради, – дейди Гулбар Самсалиева. – Ана шунақа болаларнинг оналари учун бандлик маркази очиш ниятимиз бор. Марказимизга келишса, у ерда тикув цехими ёки бошқа бирор устахонами очиб, ишлашса, ўзларига ул-бул орттириш имконига эга бўлишса, деймиз. Албатта, бу – аёллар болаларини ўзлари билан олиб борадиган ва ўша ернинг ўзида қаров ташкил қилинадиган муассаса бўлади”.\nМээрим ва Гулбар ўз номзодларини илгари суришларида етакчилар мактаби катта рол ўйнаганини тан олишади: ушбу мактабларда бўлғуси депутатликка номзодларга қонунлар ва нотиқлик санъатидан сабоқ беришган, шунингдек, уларга ўз сиёсий дастурларини тайёрлашда кўмаклашишган.\n“Биз 242 аёлни ўқитдик. Улардан 73 фоизи сайловларда ўз номзодини қўйди ва 60 фоизи ғолиб бўлди”, деди фахр билан “Аёлларга кўмаклашиш маркази” (Бишкек) лойиҳалари координатори Элиза Аджиева.\nМаҳаллий кенгашларга сайловлардан сўнг Қирғизистонда депутат аёллар сони аввалгидан 4 бараварга ошиб кетди. Марказий сайлов комиссияси аёллар муваффақиятининг асосий сабабларидан бири – барча маҳаллий кенгашлардаги мандатларнинг учдан бир қисми аёлларга ажратилишини назарда тутувчи аёллар квотаси тўғрисидаги қонунда, деб ҳисоблайди.\n“Шуни алоҳида таъкидлашни хоҳлардимки, мамлакат олий раҳбариятининг сиёсий дастагисиз бунақа ислоҳотни амалга ошириш жуда қийин бўлур эди, – дейди Қирғизистон МСК раиси Нуржон Шайлдабекова. – Ва яна президент Садир Жапаровнинг шахсий позициясини ҳам қайд этишни истайман: у мазкур қонунларнинг амалга татбиқ этилишига бағишланган қатор сиёсий акцияларда иштирок этганди”.\nАслида, аёлларга маҳаллий кенгашлардаги ўринларнинг учдан бир қисми ажратилишини кафолатловчи қонун Жапаров президент бўлишидан анча аввал қабул қилинган. Бу жараён уч йилга чўзилган ва унчалик “силлиқ” кечмаганди.\n“Аёллар квотаси ҳақидаги қонун парламентга киритилганида депутатлар “бунақа қонун ҳеч қачон ишламайди”, деб очиқ айтишди, – деб ўша кунларни хотирлайди “Аёлларга кўмаклашиш маркази” раҳбари Бакен Досалиева. – Аёллар табиатан пассив бўлади, улар ўз ташаббуси билан номзодини сайловга қўймайди, деб айтишди. Бироқ пировардида аёлларимиз ўз фаоллигини амалда кўрсатди”.\nБакен Досалиева ҳар бир шогирдининг ғалабасидан шодланар экан, ҳокимият тепасида аёллар қанча кўп бўлса, ижтимоий муаммолар шунча тез ечилиши ва коррупция шунча камайиши аллақачон илмий исботланганини урғулайди.


Ўзбекистон Россияда Spark ишлаб чиқаради. Аммо бошқа ном билан | Qalampir.uz\nЎзбекистон Россияда Spark ишлаб чиқаради. Аммо бошқа ном билан\nЖамият\t26 Сентябрь 2019 09:11 5109\nЎзбекистон Россия Федерациясининг Қорачой-Черкес Республикасида автомобиль ишлаб чиқаришни йўлга қўяди. Дастлаб Россияда Spark автомобиллари Atlas номи билан ишлаб чиқарилади. Бу ҳақда “Ўзавтосаноат” АЖ раиси Бахтиёр Умурзоқов маълум қилди.\n“Айни вақтда икки томонлама ишчи гуруҳ Қорачой-Черкес бўйича техник-иқтисодий асосларни ишлаб чиқяпти. Лойиҳа ўзини оқлаши, у ерда ишлаб чиқарилган автомобиллар рақобатбардош ва ҳамёнбоп бўлиши учун ҳаракат қиламиз”, деди Умурзоқов Тошкентдаги “Локализация-2019” халқаро форумида.\n“Ўзавтосаноат” раҳбарининг сўзларига кўра, ҳозирча фақат Atlas бренди остида чиқувчи Spark модели ҳақида гап боряпти. Қолган моделларни ишлаб чиқариш учун ҳам рухсат берилса, улар устида ҳам иш олиб борилади.\nРоссияда дастлабки Atlas автомобиллари келаси йилнинг биринчи чорагида йиғилади.\nҚайд этилишича, техник-иқтисодий асослар тайёр бўлгач, General Motors компаниясининг Қорачой-Черкесда сифатли автомобиль ишлаб чиқариш учун шароит борлиги тўғрисидаги розилиги керак бўлади.\nАввалроқ, Ўзбекистон Россияда автомобиль ишлаб чиқаришни йўлга қўйиш учун Санкт-Петербургдаги General Motors заводи ёки Қорачой-Черкес Республикасидаги “Дервейс” корхонасини мўлжаллаётгани ҳақида хабар берган эдик.\nРоссия Ўзавтосаноат Spark\n17 Сентябрь 14:20 37693\n18 Сентябрь 18:04 35934\n18 Сентябрь 08:06 33414\n17 Сентябрь 23:44 27704


Мобил оператор янги хизмат ва 100 фоизгача чегирма эълон қилди! - Terabayt.Uz\nАввалроқ биз Mobiuz компаниясининг иккита – янги акция хусусидаги ҳамда битта хизматнинг арзонлашуви ҳақидаги хабарларини эълон қилган эдик. Мазкур оператор 27 октябрь куни ўз абонентлари учун яна иккита қулайлик ҳақидаги янгиликларини улашди.\nХушхабарлардан биринчиси – «Чақириқни бошқа манзилга йўллашга киритилишни тақиқлаш» хизматининг жорий этилганлиги ҳақида. Mobiuz тармоғидаги бошқа абонентлар томонидан рақамингизга янглишиб бошқа манзилга йўллаш ўрнатилишини хоҳламасангиз, ушбу хизматдан фойдаланишингиз мумкин.\n«Чақириқни бошқа манзилга йўллашга киритилишни тақиқлаш» хизматини фаоллаштириш коди – *111*004*1#, ўчириш коди – *111*004*0#, ўрнатилганлигини текшириш коди эса – *111*004#.\nМазкур хизмат пулли бўлиб, нархи ойига 1000 сўмни ташкил этади. Унинг қолган шартлари билан батафсил танишмоқчи бўлсангиз, ушбу ҳавола орқали оператор сайтига ўтинг.\nMobiuz эълон қилган иккинчи янгилик эса «Super qulay taklif» акциясининг жорий этилишига доир. Унинг доирасида «Steel Light», «Steel» ҳамда «Bronze» тоифаларига мансуб бўлган чиройли рақамларни чегирма билан улатиш мумкин.\nБу акция фақат «Gap yo‘q», «Mobi 40», «Mobi 50», «Mobi 70», «Gap yo‘q Pro», «Mobi 90», «Mobi 110», «Mobi 150» тариф режаларига уланишда амал қилади. Лекин чегирмалар шунга арзийди – иккита тоифадаги чиройли рақамларни БУТКУЛ БЕПУЛ олиш имкони мавжуд.\n«Super qulay taklif» акцияси бўйича улангач, 6 ойгача тариф режасини алмаштириш имкони бўлмайди. Акциянинг бошқа шартлари билан батафсил танишиш учун мана бу ҳавола ёрдамида унинг саҳифасига ўтасиз.


Ойбек ва Зуҳра – ёш оила эгалари. Ҳали ҳаётнинг оғирлигини билмаган, эндигина ёшлик билан хайрлашиб, улкан ҳаётга қадам қўйган дамлари. Ойбекнинг онаси тўсатдан тўшак тортиб ётиб қолди. Кутилмаганда аҳволи оғирлашди. Зуҳранинг янги хонадонга қадам қўйганига кўп бўлмаган, келинлик даври бошланганди. Ойбек – ҳайдовчи, Зуҳра эса чевар тикувчи. Унинг тиккан зар дўппилари, кашталари кўз нурини олади. Қўни-қўшнилар билан ҳам дарров тил топишиб кетди, ҳаммага ёқиб қолди. Димоқни қитиқлайдиган, иштаҳани қўзғатувчи мазали таомлар тайёрлайди, моҳир ошпаз. Уйлар озода, қўлидан на супурги тушади, на челак. Хуллас, мақтовга лойиқ саранжом келин.\nОрадан кўп ўтмай, Ойбекнинг онаси Маърифат хола оламдан ўтди. Бу жуда оғир йўқотиш бўлди. Улар оилада тўрт ака-ука, Ойбек кенжаси, яъни бўлажак хонадон соҳиби эди. Акалари аллақачон оила қуришган, фарзандли, уйлари бор, яхши ишларда ишлашади, бировга муҳтож эмас. Оталари бироз вақт ўтиши билан, янгидан уйланаман, кексалик чоғимда ёлғиз қолишни истамайман, ёнимда дардлашадиган шерик бўлиши керак, дея ўзидан 10 ёш кичик аёлга уйланди. Дастлаб янги ойи – Саодат ая вазифасини яхши бажарди. У ўғли Акмал билан келган, у уста бўлиб, ёши улғайган, уйланиш вақти етган эди.\nБир йилдан сўнг тўйнинг хархашаси бошланди. “Менинг якка-ю ёлғиз ўғлим бор, уни ҳеч кимдан кам қилмай ўстирганман, ҳаммадан олдинда қилиб катта қилганман. Энди тўкин-сочин қилиб, халққа ош бериб, дабдаба билан уйлантиришим керак”, дея Саодат ая тўйни бошлаб юборди. Ўғилларига, жумладан, Ойбекка “сен бундай мулк оласан, бундай сарполар тайёрлаймиз”, дея солиқ солди. “Дадамиз ўксимасин, нима бўлса бўлар”, дея индашмади...\nУйга келин келди. Қайноналик бахтига муяссар бўлган Саодат ая ўзини қўйишга жой топа олмасди. Зуҳрани янги келин билан таққослаш, уни тўғридан-тўғри, беўрин камситишлар кундан кунга ортди. Янги келиннинг туғилган кунини нишонлаш, қимматбаҳо тилла тақинчоқлар, сўнгги русумдаги кўйлаклар совға қилиниши Зуҳрага оғир ботарди. Ахир унда буларнинг биронтаси ҳам бўлмаган, қайнона меҳрини кўрмаган, мақтов эшитмаган эди-да. Меҳр ва мурувватдан четда қолган Зуҳра буни сездирмасликка ҳаракат қиларди.\nУй ишлари Зуҳра зиммасига юкланган. “Янги келин ҳали ўргангунча сен ўз бўйнингга оласан”, деди қайнона. Янги келин олий маьлумотли бўлгани боис, хонадонда унинг обрўси юқори эди. Зуҳра эрталаб уйдагилар уйғонгунга қадар туриб, ҳовли супурар, сигир соғиб, уйни саранжом-саришта қилар, нонушта тайёрларди. Янги келин уйдагиларга салом бериб, хушмуомала, меҳнаткаш бўлиб кўринишга ҳаракат қиларди. Уйдагилар эса янги келин чаққон экан, дея ўйлашарди. Бунга сабаб, Саодат аянинг дастурхон бошида келинини ҳар галгидек мақтаб, кўкларга кўтариши эди. Зуҳра ўғилли бўлди. Ҳомиладорлик вақтида ҳам оғир меҳнатдан ўзини аямади. Ойбек иш юзасидан қўшни юртларга кетиб қоларди. Унинг бу воқеалардан хабари йўқ эди. Ота эса ўғлига қўллов кўрсатишнинг ўрнига, хотинининг тарафини олди. Сабаби, Саодат Собир отанинг елкасига чиқиб олганди.\nНизолар авж олиб, тушунмовчиликлар натижасида келинни уйдан ҳам ҳайдашди. Зуҳранинг жонига сахий инсонлар оро кирди. Лекин кўчанинг гаплари, туҳматлари чарчатганди...\nЮпунлик, етишмовчилик бўлди. Лекин қийинчилик рўй берса ҳам Ойбек ва Зуҳра орасида уруш-жанжал бўлмади.\nВақт – олий ҳакам, кўп нарса ўзгарди. Собир отанинг оиласидан барака, ҳузур-ҳаловат кетди, жанжаллар кундаликдаги ҳолатга айланди. Оила аъзоларининг орасида бўлган ҳурмат, меҳр-оқибат йўқолди. Зуҳранинг оҳлари тутдимикан, Саодат аяга роҳат-фароғатда, неваралар ардоғида, қарилик гаштини суриш насиб қилмади. Ахир ҳадисларда айтилганку, кимсага озор бериш, дилини оғритиш, Буюк Каъбани вайрон қилган билан тенг. Соадат аянинг энг катта хатолиги – келинини ҳаддан зиёд эркалатиши бўлди. Келин энди уй ишларига қарамасди. Соадат ая: “Менга кўмаклашиб юбор”, дейиши билан икки қўлини белига қўйиб, унга гап қайтарар эди. У қўни-қўшнилар олдида шарманда бўлмаслик учун дардини ичига ютиб, бунга кўз юмарди. Нима қилсин, бошқа иложи ҳам йўқ.\nХуллас, файзли хонадоннинг иқлими ўзгарганди. Собир отанинг аҳволи оғирлашди, фарзандлар камнамо бўлиб қолди. Бир куни ота юрак хуружи билан касалхонага тушди. Буни эшитган Ойбек дарров касалхонага етиб борди, ўғлини кўриши билан отанинг ёш тўла кўзлари порлади, кўксида қувонч уйғонди. Майин жилмайди-ю, чуқур нафас олди.\nОта ўғил бир-бирига узоқ термулишди. Отанинг қалбини пушаймон тилка-пора қиларди. Вақтида аёлининг чизган йўлидан бехато юрган, ғариб, хор бўлган отанинг бу ҳоли ачинарли эди. Шифохонада ётган вақтида Саодат атиги бир марта кўришга келиб, унда ҳам фақат келинидан арз-ҳол қилди.\nНиҳоят, отага рухсат тегди. Кечаси билан ухламай чиққан Собир отанинг ўша хонадонга боришга юраги чидамас эди. Икки кўзи тўрт бўлиб, эшик пойлади. Шифокор Ойбекка отасининг ҳаёти хавф остидалигини, аҳволи оғир эканини тушунтирганди. Ниҳоят, куч тўплаб у ичкарига кирганида, отаси хомуш қиёфада кийимларини йиғиштирётган экан. Ойбек секин:\n– Ада, кетишга тайёрмисиз? – деди кулимсираб.\nЎғлининг овозини эшитган ота бир ўринда туриб қолди. Сўнг секин ўғлига яқинлашди-да, пешанасидан ўпиб, қучоқлаб, кўз ёшларини тўкди. Бу ёшлар унинг юрагидаги аламлари эди.\n... “Вақт – энг яхши табиб” деганларидек, музлаб қолган қалби меҳр қуёшининг таъсири билан қайта юмшади. Ҳозир Собир ота ва Саодат ая Ойбек ва Зуҳра билан бирга яшашади.\nМуниса САЙДИҒАНИЕВА. Қорабулоқ қишлоғи., 2019-09-19, 22:00 110\nҚалбдаги оғриқ... 110\nҲамюртларимиз – ''Турк дунёси шоирлари'' китобида! 178\nАдабий ҳаётдаги муҳим воқеа 246


KO'CHMAS MULK SOTISH bilan bog'liq munosabatlarda adashmang » ПастДарғом ҳақиқати\nБош сахифа » ЯНГИЛИКЛАР » KO'CHMAS MULK SOTISH bilan bog'liq munosabatlarda adashmang\nKO'CHMAS MULK SOTISH bilan bog'liq munosabatlarda adashmang\n| 20-09-2018, 14:11 |\nМамлакатимизда кўчмас мулк ва у билан боғлиқ муносабатлар Конституцияда мустаҳкамлаб қўйилган бўлиб, улар қонунлар ва қонуности ҳужжатлари билан тартибга солинади.\nКўчмас мулк - ер участкалари ва ер ости бойликлари, кўп йиллик дов-дарахтлар, шунингдек, бинолар ва иншоотлар. Давлат рўйхатидан ўтказилиши лозим бўлган ҳаво, денгиз ва дарёларда сузувчи транспорт воситалари ҳам қонунда кўчмас мулк қаторига киритилган бўлиши мумкин.\nФуқаролик ҳуқуқининг объекти бўлган мол-мулк кўчмас ва кўчар мулкка бўлинади. Кўчмас мулкни сотиш шартномаси ёзма шаклда тузилади.\nШу билан бирга кўчмас мулкни сотиш шартномаси давлат рўйхатидан ўтказилиши шарт. Қонуннинг ушбу талабига риоя қилмаслик, судлар томонидан шартноманинг ҳақиқий эмас деб топилишига асос бўлади.\nСотувчи кўчмас мулкни сотаётган пайтда кўчмас мулкни сотиш шартномасига биноан, кўчмас мулк билан бирга унинг қисмларини, унга тааллуқли ҳужжатларни (техник паспорти, сертификати, ундан фойдаланиш тўғрисида йўриқнома ва ҳакозолар) бериши шарт.\nСир эмаски, бозор муносабатлари янада ривожланиб боргани сайин, жамиятда кўчмас мулк ва у билан боғлиқ муносабатлар низолар ҳам юзага келади.\nБугунги кунда иқтисодий судларда ҳам кўчмас мулк сотиш ва у билан боғлиқ муносабатлардан келиб чиқадиган кўплаб низолар кўриб чиқиб, ҳал этишда синчковлик, ҳаётий тажриба, кучли билим ва мушоҳадани талаб этади.\nКалит сўз иқтисодий суд\nNIKOH SHARTNOMASI tuzish – davr talabi\nNIKOHSHARTNOMASItuzish – davrtalabi...\nЯРОҚЛИЛИК МУДДАТИ ўтган маҳсулот истеъмол қилинса…\nШу йил 22 март куни Жума шаҳар "Автошоҳбекат"да жойлашган дўкондан 23 март 2018 йилда ишлаб...


Самарқандда коронавирусга чалинганлар 10 баравар камайтириб кўрсатилгани маълум қилинди - Darakchi\nСамарқандда коронавирусга чалинганлар 10 баравар камайтириб кўрсатилгани маълум қилинди\nЖАМИЯТ 07.10.2020, 23:23\nТеглар: Самарқанд, коронавирус\nСамарқандда, бунинг ортидан мамлакатда коронавирусга чалинган беморлар статистикаси камайтириб кўрсатилмоқда. Бу ҳақда Ўзбекистон Республикаси Коррупцияга қарши курашиш агентлиги директори Акмал Бурхонов маълум қилган.\n“COVID-19 статистикаси масаласида мисол келтираман: 5 октябрь 23:30 ҳолатига Самарқанд вилоятида 2160 та қайд этилган, 2017 таси соғайган. Яъни 143 киши касал дейилган. Бизни маълумотимизга кўра, бугунги кунда Самарқандда шифохонада даволанаётган беморлар сони 1155 та. Нима кераги бор 10 баравар камайтиришни?\nБалки коррупция эмасдир, буни сабабини ўрганишимиз керак. Яна қайтараман, бу фақат Самарқанд вилояти мисолида. Ҳамма вилоятларда шу аҳвол эканлигини аниқ айта олишим мумкин. Статистикаси ҳам, тўловлар тўлаши ҳам, харидларнинг амалга оширилиши ва энг асосийси, қариндош-уруғчилик масаласини комплекс ўрганмоқчимиз. Ходимлари сифатида яқин қариндошларини ишга олгани масаласи бўйича бирга иш олиб борамиз.\nАйниқса харидларда, дори воситалари бўйича кўплаб мурожаатлар бор, ҳаммаси фактлар билан келтирилган. Тендерда ютиб чиқанглар эмас балки бошқа, ўзларига тегишли ташкилотлар билан шартнома тузгани борасидаги ҳолатлар бор. Биз бу бўйича ишларни бошлаб юборганмиз”, дейди агентлик директори.\nСоғлиқни сақлаш вазирлигининг расмий, аммо ишончдан чиққан маълумотларига кўра, айни вақтда мамлакатда коронавирусга чалинганлар 59 697 нафарни ташкил этмоқда. Уларнинг 56 460 нафари соғайган, 492 киши вафот этган.\nСамарқандда "Captiva" ёниб кетди\nЖорий йилнинг 3 август куни соат 16:20 ларда Самарқанд вилояти, Самарқанд шаҳар, Мирзо Улуғбек кўчасида жойлашган 4-оилавий поликлиника автотураргоҳида тўхтаб турган "Captiva" русумли автомобилнинг двигатель...\nСамарқандда "Covid-19" таҳлилини сохталаштирган фуқаро жавобгарликдан қутулиш учун ИИБ ходимига 5 минг доллар пора таклиф қилди\n2021 йил 30 июль куни Самарқанд вилояти ИИБ авфсиз туризмни таъминлаш бошқармаси тезкор ходимлари томонидан Тайлоқ тумани марказида ўтказилган тезкор тадбирда, 1990 йилда туғилган, Самарқанд...\nФранция ҳукумати коронавирус эпидемиясининг тўртинчи тўлқинини эълон қилди\n"Францияда вазият ёмонлашишда давом этмоқда, коронавирус ҳолатларининг кунлик кўпайиши 19 мингдан ортиқ" , дейди ҳукумат вакили Gabriel ATTAL. Бу ҳақда РИА НОВОСТИ хабар қилди.У бўлиб ўтган...\nСамарқандда автобус ағдарилиши оқибатида икки йўловчи вафот этди\nЙўл ҳаракати хавфсизлиги Бош бошқармаси бу ҳақда хабар берди. Маълум бўлишча, жорий йил 31 июль куни соат 01:45 ларда,1983 йилда туғилган ҳайдовчи Э.У. "YUTONG" русумли автобусда...


КЕНТОВДА ЯНА БИР ЗАВОД\nКентов шаҳрининг 64 йиллиги муносабати билан “Кентов полиметалл” МЧБ корхонаси тантанали очилди.\nТадбирда Туркистон вилояти ҳокимининг ўринбосари М. Мирзалиев, “Кентов полиметалл” МЧБ раҳбари Д. Копченко иштирок этишди. Фахрий кончилар Қ. Сейитжанов ҳамда Ш. Абилов очилаётган корхонанинг аҳамиятига тўхталиб, эзгу ниятларини билдиришди. Сўнг раҳбарлар ишга тушириш тугмасини босиб, завод ишини бошлаб беришди.\nЛойиҳанинг мақсади – бўш турган саноат корхонасида рангли метал конини бойитиш мажмуасини барпо этиб, янги иш ўринларини очиш. Бунинг учун 2016 йилнинг 10 декабрида Кентов шаҳар ҳокимлиги, вилоят тадбиркорлар палатаси ва сармояловчи компания ўртасида 2 млрд. 170 млн. тенге қийматидаги сармоявий лойиҳани амалга ошириш тўғрисидаги учтомонлама меморандум имзоланган эди.\nБугун эса мазкур иншоот тўла ишга туширилди.\nТуркистон вилоят минтақавий коммуникациялар хизмати., 2019-10-10, 21:25 71\nКЕНТОВДА ЯНА БИР ЗАВОД 71


Xotirani mustahkamlash uchun 5 ta oddiy maslahat - YOSHLAR.COM - Скачать новинки музыки MP3\nXotirani mustahkamlash uchun 5 ta oddiy maslahat\nЭслаб қолиш қобилиятимиз “хотира тарозисида” тортилса, кимдир исмларни, ким эса рақамларни, айримлар юз тузилишини, баъзилар овозни, бошқалар эса воқеа жойини нисбатан яхшироқ хотирасида сақлай олишини кўришимиз мумкин.\nКишилар билан доимий мулоқотда бўладиган инсонларнинг кўпчилиги исмларни эслаб қолиш муаммосига дуч келадилар. Чеҳраси таниш, овози таниш, ҳатто касби, ёши, илгари қаерда учрашганингиз ҳам ёдингизда... Бироқ исмини эслолмайсиз!\nТаниш ҳолатми? Унда, қуйида келтириладиган 5 та маслаҳат айнан Сиз учун!\n1-маслаҳат: сизга бир кишини таништирганда, ёки ўзингиз танишганингизда унинг исмини овозингизни чиқариб талаффуз қилишни унутманг. Масалан: “Мен ҳам танишганимдан хурсандман, Бекзод” каби.\nҚисқа танишув мобайнида унинг исмини уч-тўрт маротаба ТАКРОРЛАШИНГИЗ мақсадга мувофиқ. Шунда у ёдингизда қолади.\n2-маслаҳат: кишининг исмига унинг мартабаси (профессор Адҳам Ўктамович), лавозими, вазифаси (Маърифат, бухгалтер), иш жойи (таҳририятдан Наргиза), сизга ким орқали таниш эканлиги (Илҳом — Рустамнинг дўсти), воқеа жойи (Акбар ака — кафедаги танишув) ва шунга ўхшаш «МАХСУС КОДЛАР» ОРҚАЛИ эслаб қолишга ҳаракат қилинг;\n3-маслаҳат: кун давомидаги воқеаларни ёдга олганда, оила даврасида ёки ҳамкасблар ҳангомасида танишган одамингиз ёки у билан боғлиқ ишлар, иш жойи ҳақида гап кетганда албатта унинг ИСМИНИ ҚЎШИБ ГАПИРИНГ.\n“Бир киши”, “анави ташкилот ходими”, “биттаси”, “анов” каби сўзларни ишлатишингиз янги танишган кишингизнинг исмини унутишга сабаб бўлади;\n4-маслаҳат: янги танишнинг қайсидир АЖРАЛИБ ТУРАДИГАН ЖИҲАТИНИ эслаб қолинг ва исмига қўшиб (фақат унинг ўзига ёки танишларига эмас) талафуз қилинг.\nМасалан: кўзи (шакли, ранги, ифодаси); қошлари (шакли, қалинлиги); пешона (катта, кичик, дўнг); ияк (чўзиқ, ичкарига тортилган); лаби (шакли, тузилиши, кулгичлари) ва ҳоказолар.\nМасалан: кўзи кўк Баҳром ака, қошлари қалин Раъно, дўнгпешона Боҳодир, ияги чўзинчоқ Акбарали, ғунча лабли Мастурахон ва ҳоказо.\n5-маслаҳат: аксарият ишчихизматчилар меҳнат фаолияти давомида қоғозқаламга мурожаат қиладилар. Жуда кўпчиликнинг шахсий иш тутиш дафтари, қайднома китоби ва чўнтак блокноти бор.\nҲозирда 50% дан зиёд солиқ тўловчи шахсларнинг меҳнат фаолияти персонал компьютер билан боғлиқ.\nДемак, янги маълумотни “СОВУТМАЙ” ЁЗИБ ҚЎЙИШга имкониятлар бисёр! Агар инсон мияси узликсиз равишда хотирасига кўрганкечирганларини ёзаверганида эди, бир неча соатдан сўнг хотира тўлган бўлар эди.\nШунинг учун янги танишбилишнинг нафақат исми шарифи, иш жойи, лавозими (вазифаси), телефон рақамлари, электрон почтаси, ва бошқа маълумотларини ёзиб қўйиш мақсадга мувофиқ.\nХотима. Азизлар, охирги пайтларда хотирамиз — миямиздаги хотира хужайраларида эмас, қўлимиздаги мобиль телефон флешкасида сақланаётгандай бўлиб қолди, десак муболаға бўлмайди.\nТабиийки, замонавий кишининг янги танишувлари, энг аввало, унинг телефон рақамлари “рўйхатида” ўз аксини топади. Ҳаттоки мулоқотнинг аксарият қисми — интернет орқали ишлайдиган мобиль алоқа дастурларига кўчиб ўтгандай.\nУ ерда янги танишнинг суратини кўриш, унинг ёзишмаларини ўқиш, қизиқишлари билан танишиш имконияти мавжуд. Бундай ўзига хос “қайднома”нинг ўз афзаллик томонлари бор, албатта. Бироқ мия хотирасини мустаҳкамлаш, уни такомиллаштириб бориш ҳам ўз қўлимизда.\nАхир, ногаҳон учратиб қолган танишингизнинг исмини эслаш учун аввал телефон аппаратини очиб, кейин саломлаша олмайсиз-ку! Бундай ҳолатда киши ноқулай аҳволга тушиб қолиб, изза бўлиши ҳеч гап эмас...


Ленинграддаги чўчқахонада икки ўзбек муҳожири ҳалок бўлди\nЛенинград вилоятидаги чўчқахонада қудуқ қазиётган икки нафар Ўзбекистон фуқароси метан газидан заҳарланиб ўлди. Иш берувчи корхона раҳбарияти муҳожирлар боши айланиб қудуққа тушиб кетганини иддао қилмоқда. Кузатувчилар Россияда охирги бир неча йил давомида 20 ортиқ ўзбек муҳожири ис гази ва ботқоқ газидан нобуд бўлганини таъкидлаяпти.\n4 июнь куни Ленинград вилоятининг Тосно туманида "ИДАВАНГ Агро" ширкатига қарашли чўчқа етиштирадиган корхонада қудуқ қазиш пайтида 26 ва 33 ёшли Ўзбекистон фуқаролари нобуд бўлгани юзасидан текширув кетмоқда.\nБу ҳақда Озодликка қўшимча маълумот берган "ИДАВАНГ Агро" корхонаси расмий хабарига кўра, ўзбекистонлик ишчилар 6 метр чуқурликдаги қудуқ ёнида тозалаш ишларини олиб борган.\n"Уларнинг асосий вазифаси люк орқали гўнг фракцияларини чиқариб юборишдан иборат бўлган: биттаси қудуққа қараган ва боши айланиб тушиб кетган", дейди Озодлик билан суҳбатда ширкат расмий вакиласи Екатерина.\n- Биттаси тушиб кетган қудуққа, иккинчиси эса уни қутқаришга тушган. Улар Қулматов Аваз ва Ҳафизов Ҳасанлардир. Муҳожирлар қудуқ тагида йиғиладиган заҳарли метан газидан йиқилган жойида ўлган. Ширкатимиз нобуд бўлган ишчиларимиз оилалари ва яқинларига моддий ва маънавий кўмак беришга тайёр. Бугун биз ўликларни моргдан олиб чиқиш учун зарурий барча ҳужжатларни расмийлаштирдик, эртага уларнинг қариндошлари олиб чиқиб кетади Ўзбекистонга, деди "ИДАВАНГ Агро" расмийси Екатерина.\nТосно туманининг Нурма қишлоғида чўчқачилик билан шуғулланувчи "ИДАВАНГ Агро" ташкилоти раҳбари литвалик Карл Балтсерсен компания расмий сайти орқали ўзбекистонлик муҳожирлар ўлими юзасидан ҳамдардлик билдирди ва Идавангда бошқа бундай ҳодисалар такрорланишининг олди олишга ваъда қилди.\nВоқеадан хабардор Озодлик манбаларига кўра, олган маълумотларга кўра, Аваз Қулматов билан Ҳасан Ҳафизов қудуққа тушиб кетмаган, аксинча улар "ИДАВАНГ Агро" ташкилоти пудратчиси томонидан арзон нархга қудуқ қазиб беришга ёлланган.\nПетербургдаги "Ёшлар" ҳаракати раиси Махсуд Абдужабборов иш берувчи ташкилот раҳбарияти ҳақиқий ҳодиса тафсилотларини яширишга уринаётганини иддао қилиб чиқди.\n- Охирги икки ҳақта давомида бундай ҳодисалар натижасида 4 ўзбекистонлик нобуд бўлди. Ўтган ҳафтада иккита ўзбек қудуқда заҳарланиб қолган рус ишчисини қутқазамиз деб ўзлари заҳарланиб ўлди. Кеча ҳам айни ҳолат такрорланди. Улардан биттаси ахлат тўкиладиган қудуқ қазиган, иккинчиси тепада турган. Кейин иккинчиси ҳушидан кетиши билан унинг олдига сакраб тушган. Мен айтяпман, нега улар хавфсизлик қоидаларига риоя қилмаган? Нега улар респиратор, противогазсиз? Улар бу ерларни Ўзбекистонга ўхшатиб арзонга қудуқ қазиб беришга келишган. Питер атрофлари ҳаммаси ботқоқлик, газ доимо чиқиб туради. Мен неча маротаба айтяпман: Эҳтиёт бўлинг, хавфсизликка риоя қилинг! Аслида, бу ишларни махсус қурувчилар гуруҳи бажариши керак: махсус газ тортадиган машинада мутахассислар ишлашади, кейин респираторларда ишлайди. Бу эса метр квадрат ер нархини қимматлаштириб юборади: 15-20 минг рубль турадиган ишни ўзбекларимиз 3 минг рублга килиб беришга тайёр. Мана нима учун арзон ишчи кучидан фойдаланиб қолишни истаган иш берувчилар ҳақиқатни яширишга уринмоқда. Мақсад - жавобгарликдан қочиш, - дейди ўлган ўзбек йигитлари оилаларига етарли моддий ёрдам берилмаётганини ҳам қўшимча қилган жамоатчилик фаоли.\nУ шу тариқа охирги бир неча йил давомида 20 зиёд фақат ўзбекистонлик меҳнат муҳожири нобуд бўлгани қайдга олинганини маълум қилди.\nМаҳмуд Абдужабборов ҳозирда назорат идоралари ва прокуратура босими остида муҳожирлар меҳнатидан фойдаланаётган барча маҳаллий ширкатларни хавфсизлик техникаси тўғрисида ҳужжат имзолатмасдан ишлашга рухсат бермасликни ёқлаётганини билдирди.\nЛенинград вилояти Тергов қўмитаси ҳодиса тафсилотларини ўрганишни давом этмоқда.\nОзодлик Россиянинг турли ўлкаларида ис гази ва ботқоқ газидан заҳарланиб ўзбекистонлик меҳнат муҳожирлари ўлаётгани ҳодисалари тез-тез кузатилаётгани тўғрисида хабар бериб бормоқда.\n2014 йил 24 май куни Москва вилоятининг Балашиха шаҳрида “ботқоқ гази”дан заҳарланиб, уч нафар ишчи, жумладан иккита ўзбекистонлик нобуд бўлди.\n2012 йилнинг 18 мартида Нижний Новгород шаҳрининг Приокский туманида ис газидан заҳарланиш оқибатида тўрт киши ҳалок бўлгани, яна икки киши шифохонага олиб кетилгани, нобуд бўлганлардан уч нафари Ўзбекистон фуқаролари экани; шу йилнинг декабрида эса Калининградда икки эркак ва бир аёл бензин генераторидан чиққан тутундан заҳарланиб ўлганини хабар берган эдик.


Ҳам томни арзонга ёпасан, ҳам уйингда...\n11.01.2018 21:09 0 90\n«Tesla» компанияси қуёш томлари учун плиткаларни оммавий равишда ишлаб чиқаришни ва уни дастлабки буюртмачиларга етказиб беришни бошлади, деб хабар берди «NV.ua».\nТаъкидланишича, ҳозирда компания ишлаб чиқаришни Калифорниядаги фабрикадан Ню-Йорк штатидаги катта заводга кўчирган. Бу каби том қисмларини ишлаб чиқариш устида 500 га яқин одам иш олиб бормоқда. Яқин вақтлар ичида завод қуввати 1 гигаватт бўлган қуёш элементларини ишлаб чиқаришни йўлга қўяди.\nАйни вақтда «Tesla Solar Roof» плиткаларининг тўртта тури мавжуд — «Smooth», «Textured», «Tuscan» ва «Slate». Улар турли хил анъанавий кўринишда. Шу билан бирга «Solar Roof» плиткалари бир вақтнинг ўзида ҳам қуёшли панел, ҳам оддий том қопламаси бўла олади, харидорнинг ўзи уй томининг қанча қисмини батареяга айлантиришни ҳал қилади.\nБу каби том қопламаси одатдагиларидан фарқ қилмайди, бироқ бутун уйни электр энергияси билан таъминлай олади. «Tesla» томларининг ўзига хос яна бир жиҳати у оддий том қопламаларидан арзон бўлиши кутилмоқда.\nавтоматлаштирилган электр энергияси қуёш энергияси Tesla\nЖамият 07/11, 09:32\nЖамият 06/11, 18:15


24 июнда Ерга улкан астероид яқинлашади\n17:17 / 22.06.2017\nШу ҳафтанинг шанба куни, 24 июнда хавфли астероид сайёрамизга максимал даражада яқинлашади. Астрономлар бу космик объектнинг Челябинск метеоритидан-да хавфли бўлиши эҳтимолдан холи эмаслигини айтишмоқда. "Комсомольская правда"да шу ҳақида хабар берилди.\nАстероид 441 987 рақамини олган. У соат 06:48 (Москва вақти билан соат 04:38)да Ердан минимал масофада ўтади. Космик жисм диаметри 300 метрга тенг. У кўрсатилган вақтда Ер сайёрасига 3,036 миллион километрга яқинлашади. Гигант парвози тезлиги соатига 45,65 минг килоемтрни ташкил қилади.\nNASA астрономлари бу астероидни 2010 йилдаёқ аниқлашган. Олимлар уни ўрганиш учун WISE инфрақизил телескопидан фойдаланишган.\nМанбада таъкидланишича, ёз фаслининг аввалида сайёрамиз ёнидан 820 метрли астероид учиб ўтди. Космик жисм Ердан 3 миллион километрда қайд этилди. У соатига 83 минг километр тезликда ҳаракатланган.


Мўйноқни сайёҳлик марказига айлантиришга қарор қилинди - BBC News O'zbek\nМўйноқни сайёҳлик марказига айлантиришга қарор қилинди\nImage caption Оролдаги кемалар қабристони\nПрезидент Шавкат Мирзиёев Оролбўйидаги Мўйноқ туманига сармоя ва сайёҳларни жалб қилиш билан минтақа иқтисодини кўтариш мақсади кўзланган қарорни имзолаган.\nПрезидент Мирзиёев қарорининг матни Ўзбекистон матбуотида эълон қилинган.\nМаълумки, Мўйноқ Шўролар замонида гуллаб-яшнаган, Термиздан йўлга чиққан кемалар Орол денгизи соҳилидаги балиқчилик комбинатигача сузиб бора оладиган шаҳар бўлган.\nМўйноқ балиқ консерва комбинати маҳсулотлари бутун СССР ҳудудига тарқатилган.\nБироқ 1980-йилларда Орол денгизининг қуриши Мўйноқни "кемалар қабристони"га айлантирди, туманнинг иқтисодий вазияти йилдан-йилга ёмонлашди, одамларнинг турмуш шароити ҳозиргача ҳам пасайишда давом этаяпти.\nАйни пайтда Орол денгизининг қуриши бутун дунёда экологик фожеа миқёси билан таниш бўлган инсонларни ташвишга солди, у ердаги вазиятни ўз кўзи билан кўришни истайдиган хорижликларнинг сони кўплиги ҳам аён.\nБМТнинг собиқ Бош котиби Пан Ги Мун шахсан Мўйноққа борди ва ўзининг қатор чиқишларида Оролбўйидаги фожеавий вазиятга дунё ҳамжамияти эътиборини жалб қилди.\nПрезидент Мирзиёевнинг қарорига мувофиқ Мўйноқда "Moynaq City Center" савдо-сайёҳлик мажмуаси барпо этилади.\nБўшаб ётган ишлаб чиқариш биноларидан фойдаланишга қарор қилганлар бу биноларни бепул сотиб олишига изн берилади.


ИнтерФУТБОЛ :: Омад сенга, Шомуродов!\nОмад сенга, Шомуродов!\nСўнгги йилларда ўзбек футболида «Эшитдик-да!» рукни остида тарқаладиган маълумотлар кўпайиб бормоқда. Асосан ҳажвий журналларга мос келадиган бундай хабарларнинг аксарияти нотўғри бўлиб чиқсада, айрим ҳолларда ҳақиқатга мос келадиганлари ҳам топилади.\nЎнтадан биттаси. Балки йигирмадан биридир?! Майли, бу унчалик аҳамиятли эмас. Муҳими - ўтган ҳафта шунга ўхшаш хабарлардан бири ўз тасдиғини топди: «Бунёдкор» ҳужумчиси Элдор Шомуродов фаолиятини, дарҳақиқат, Россия чемпионатида давом эттиришга яқин турибди.\nУнга «Краснодар» ва «Ростов» харидор бўлган. У ёғини сўрасангиз, бу маълумот манбаси ҳам рус сайтларидан - Soccer.ru. Ким билади, дейсиз, балки шунинг учун рост чиққандир?!\nНима учун мени Россия чемпионатида рўйхатдан ўтказишгани тушунарсиз эди. Барибир, майдонга етарлича туширишмаган бўлса... Мабодо фақат Чемпионлар Лигаси учун сотиб олишган тақдирда, кейинчалик дўстона руҳда хайрлашишса бўларди-ку. Боз устига, ўша паллада «Кёльн»дан қизиқиш бор эди. Улар «Бавария»га қарши кечган ўйиндан сўнг менга қизиқиб қолишганди. Аммо «Спартак» раҳбарияти бу ҳақда менга ҳеч нарса айтмади, кейин эса кеч бўлганди. Ўзбекистон терма жамоаси билан Германияга борганимда нима учун «Кёльн»нинг таклифини қабул қилмаганимни сўрашган. Мен эса бу хусусда ҳеч нарса эшитмаганимни айтганман. Демак, фаолиятимни Москва жамоасида давом эттириш пешонамга ёзилмаган экан. Хуллас, «Спартак»дан мана шундай хотиралар қолди...\n00:18 Pepsi Суперлига: «Локо» дуранг ўйнади «Қўқон-1912» мағлубиятга учради (0)\n00:17 Германия чемпионати-2017|2018нинг асосий фактлари (0)\n22:29 Массимилиано Аллегри «Ювентус»да қолади (0)\n21:37 «Рома» спорт директори Жеко ва Алиссоннинг келажаги борасида гапирди (0)\n20:41 «Ливерпуль» Жанлуижи учун 35 миллион фунт таклиф қилди (0)\n19:26 Кейлор Навас: «Жамоадошларимга тўлиқ ишонаман» (0)\n18:49 Жанлуижи Буффон: «Хотиржам бир қарорга келишим учун бир ҳафта керак» (0)\n18:24 Роберт Левандовски «Челси»нинг асосий мақсадига айланди (0)\n17:55 Неймар: «Килиан жаҳоннинг энг яхши футболчиси бўлиши мумкин» (0)\n17:38 Висенте Дель Боске: «Реал» «Ливерпуль»ни 4:1 ҳисобида мағлуб этади» (0)\n17:13 Маттео Дармиан Италияга қайтишга яқин турибди (0)\n16:53 Санти Касорла «Арсенал»ни тарк этди (0)\n16:35 «Челси» яқин соатлар ичида Контени истеъфога чиқариши мумкин (0)\n16:23 Харри Кейн Англия терма жамоасининг ЖЧ-2018даги сардори (0)\n16:17 «Тоттенхэм» ҳимоячиси «МЮ»га кўчиб ўтиши мумкин (0)\n15:53 Носир ал Хелайфий: «Мбаппе 1 миллиард евро эвазига ҳам сотилмайди» (0)\n15:38 Грэм Сунесс: «Роналду ўтган йилги даражасида эмас» (0)\n15:15 «МЮ» Конте билан низодан фойдаланиб Виллианни қўлга киритмоқчи (0)\n14:59 «Боруссия Дотмунд»нинг янги бош мураббийи расман аниқ бўлди (0)\n14:37 «Уэска» клуби илк маротаба Ла лигада қатнашади (0)\n14:22 Умид Аҳмаджонов «Реал Мадрид» академияси менежерлари билан учрашди (0)\n14:14 «Ювентус»нинг ёзги режалари маълум (0)\n13:56 «Арсенал»нинг бир-қатор футболчилари рақамларини алмаштиришди (0)\n13:38 Маrca: Антуан Гризманн «Атлетико»дан кетмайди (0)\n13:21 «Арсенал» Микель Артета номзодидан воз кечди (0)


Радирекс narxi - Toshkent va butun O'zbekiston bo'yicha\nРадирекс ТАБЛЕТКА №10\n37 999 so'mdan\nфаол модда: Rhei radix pulveratum (ровоч илдизини майдаланган кукуни) – 513,5 мг;\nёрдамчи моддалар: кросповидон, тальк.\n10 таблеткадан ПВХ/алюминли блистерда.\n1 блистер тиббиётда қўлланилишига доир йўриқномаси билан бирга картон қутига жойланади.\n- препаратнинг ҳар қандай компонентига юқори сезувчанликда; - ичак тутилиши, ичак атонияси, ичакни ўткир ва сурункали яллиғланиш касалликлари (хусусан, ярали колит, Крон касаллиги), аппендицит, геморрой, буйрак калаваларини яллиғланиши, оксалат касаллиги, диарея, дегидратация ва электролитлар мувозанатини бузилиши, шунингдек қоринда номаълум этиологияли оғриқ кузатилса, қўллаш мумкин эмас.\nРадирекс таблеткалари – бу анъанавий қўлланадиган ўсимликлардан олинган дори препарати бўлиб, самарадорлиги фақат узоқ вақт давомида қўллаш ва тажрибага асосланади.\nРовоч илдизининг сурги таъсири хом ашёда - 1,8-дигидроксиантрацен (антраноидлар) ҳосилаларининг комплекс бирикмалари борлиги билан изоҳланади, улардан асосийлари - реин, хризофанол, фисцион и эмодин (алоээмодин и реумэмодин). Юқорида кўрсатилган антраноидларнинг 60-80% моно- ва дигликозидлар кўринишида намоён бўлган.\nХом ашё таркибида шунингдек антраноидларнинг димерик бирикмалари ва уларнинг гликозидлари, шу жумладан, ҳозирги вақтда ровоч илдизининг асосий фаол моддаси ҳисобланган реин билан бир қаторда бўлган А- F сеннозидларини сақлайди. Ровоч илдизида сақланувчи антраноидларнинг гликозид ва димерик бирикмалари гидролизидан кейин, меъда-ичак йўлларида ичак флораси таъсири остида фармакологик фаол бирикмалар ҳисобланган антрахинонларни антронларга айланиш жараёни содир бўлади.\nАнтронлар меъда-ичак йўлларининг деворига икки томонлама таъсир кўрсатади. Бу асосан йўғон ичак моторикасини қўзғалишидан иборат, кейин антронлар стационар қисқаришларни секинлаштиради ва пропульсив қисқаришларни рағбатлантиради. Юқоридаги механизм ичак ичидаги пассажни тезлаштиради ва бир вақтнинг ичак ичидаги сув резорбциясини камайтиради. Бундан ташқари, антронлар ичакдаги суюқлик ва электролитларнинг секрециясини кучайтиради.\nАнтроны оказывают двоякое влияние на стенку желудочно-кишечного тракта. Оно заключается в основном в возбуждении моторики толстой кишки, причем антроны замедляют стационарные сокращения и стимулируют пропульсивные сокращения. Вышеуказанный механизм ускоряет пассаж кишечного содержимого и одновременно снижает резорбцию воды из содержимого кишечника. Кроме того, антроны усиливают секрецию жидкостей и электролитов в просвет кишечника.\nПрепаратни перорал қабул қилгандан кейин ични бўшашиши одатда 6-12 соатдан сўнг кузатилади. Бу вақт ровоч илдизи компонентлари таъсир жойига – йўғон ичакка, шунингдек гликозидга боғлиқ антраноидларни эркин ва фаол антроноид шаклга ўзгариши учун зарурдир.\nРеин сўрилади ва қон оқимига тушади. Метаболитлар кўринишида, шунингдек дастлабки бирикмалар сийдик билан чиқарилади. Реин кам миқдорда эмизикли она сутига ўтади ва жуда оз миқдорда плацента орқали ўтади.\nРадирекс препарати қўлланганида қуйидагилар ривожланиши мумкин:\nИммун тизими томонидан бузилишлар: юқори сезувчанлик реакциялари – учраш тезлиги номаълум.\nМеъда-ичак томонидан бузилишлар: меъдада оғриқ, ичакнинг спастик ҳолатлари, суюқ ахлат (айниқса ичакни таъсирланиш синдроми бўлган пациентларда) – учраш тезлиги номаълум.\nПрепаратни узоқ муддат қўллаш сув-электролитлар мувозанатини бузилишига, альбуминурия ва гематурияга олиб келиши мумкин.\nПрепаратни узоқ муддат қўллаш ичакнинг шиллиқ қаватида пигментларни тўпланишига (Pseudomelanosis coli) олиб келиши мумкин, у одатда препаратни қабул қилиш тўхтатилганидан сўнг йўқолади.\nДаволаниш вақтида сийдикнинг ранги, метаболитлар оқибатида, сариқ ёки қизил-жигарранг (рН га қараб) рангга ўзгариши мумкин, клиник жиҳатдан аҳамиятсиздир.\nРадирекс препаратини, бошқа барча сурги воситалари каби, қоринда ташхис қўйилмаган биронта ўткир ёки кучли оғриқ бўлганида қўллаш мумкин эмас.\nАгар сурги воситаларини ҳар куни қабул қилиш керак бўлса, қабзиятнинг сабабларини аниқлаш учун шифокор-мутахассисга мурожаат қилиш керак. Сурги воситаларини узоқ муддат қабул қилишдан сақланиш керак.\nУшбу воситалар билан 2 ҳафтадан ортиқ даволаш курси ўтказилганида шифокорнинг назорати керак бўлади. Препаратни узоқ муддат қўллаш ичакнинг шиллиқ қаватида пигментларни тўпланишига (pseudomelanosis coli) олиб келиши мумкин, бироқ бу кўриниш зарарсиз ва препаратни қабул қилиш тўхтатилганидан кейин йўқолади.\nСуюқлик ва электролитларни йўқолишига олиб келиши мумкин бўлган Радирекс препаратини ҳаддан ташқари кўп истеъмол қилиш, сурги самарасига эришиш учун препаратнинг янада юқорироқ дозаларини қабул қилиш зарурати билан боғлиқ бўлган қарамликка олиб келиши мумкин.\nҲаддан зиёд кўп истеъмол қилиш сув-электролитлар мувозанатини бузилишига (энг аввало калийни йўқотилишига) ва йўғон ичакнинг функциясини бузилишига (силлиқ мушакларнинг нормал тонусини йўқолишига) олиб келиши мумкин.\nКалийнинг даражасини пасайиши, айниқса юрак гликозидлари, диуретиклар ёки кортикостероидлар билан бир вақтда қабул қилинганида, юрак ритмини бузилиши ва нерв-мушак бузилишларини чақириши мумкин.\nТаркибида антраноидлар сақловчи сурги воситаларини узоқ вақт давомида қабул қилиш қабзиятни кучайишига олиб келиши мумкин.\nУзоқ муддат қўллаш альбуминурия ёки гематурияга олиб келиши мумкин.\nСурункали қабзиятларда рағбатлантирувчи сурги воситаларини қўллаш парҳезни ўзгартириш заруратини ўрнини босмаслиги мумкин.\nҲайз кўриш даврида препаратни қўллашдан сақланиш керак.\nРадирекс препарати қабзиятларда сурги воситаси сифатида анъанавий қўлланади.\nЮрак гликозидлари таъсири ровоч препараталарини ҳаддан зиёд қабул қилиш оқибатида калийнинг даражасини пасайиши натижасида кучайиши мумкин. Калийнинг даражасини пасайиши бир вақтда қабул қилинадиган аритмияга қарши воситалар ва юрак гликозидларининг таъсирига таъсир қилиши мумкин. Диуретиклар, буйрак усти безининг стероид гормонлари ва қизилмия илдизи бир вақтда қабул қилинганида калийни йўқотилиши ошиши мумкин.\nжигарранг рангли, думалоқ, икки томонлама қавариқ, текис қиррали, ўзига хос ҳидли таблеткалар.\nПерорал қабул қилинади. Катталар ва 12 ёшдан ошган ўсмирларга 2 таблеткадан бир марта буюрилади, уйқудан олдин қабул қилган афзал. Зарурат бўлганида дозани кунига 3 таблеткагача ошириш мумкин.\nСурги таъсири 6-8 соатдан кейин кузатилади.\nЭнг тўғри индивидуал доза бўлиб ахлатни юмшатиш учун керак бўладиган энг кичик доза ҳисобланади.\nПрепаратни 12 ёшгача бўлган болаларга қўллаш мумкин эмас.\nПрепаратнинг дозасини ошириб юборилиши юрак ритмини бузилиши, мушакни бўшлиги каби муайян оқибатлар билан кечувчи сув-электролитлар мувозанатини бузилишларига олиб келувчи ўткир диареяни чақириши мумкин. Дозаси ошириб юборилганида организмда суюқлик ва электролитлар мувозанатини нормаллаштириш керак.\nҲомиладорлик ва эмизиш даврида препарат қўлланмасин.


Ёшларни Ватанга муҳаббат ва садоқат руҳида тарбиялашда ҳарбий хизматчилар билан ўтказиладиган учрашувларнинг аҳамияти беқиёс. Зеро, мардлик, жасорат ва шижоатни улуғловчи бундайин тадбирлар ўсиб келаётган ёш авлодни янги орзулар сари руҳлантирмоқда, улар қалбида ҳарбий соҳага қизиқишнинг ортишига сабаб бўлмоқда. Тошкент автомобиль ва йўллар касб-ҳунар коллежида ўтказилган «Мардлар қўриқлайди Ватанни» номли учрашув ҳам шу жиҳати билан қимматли бўлди.\nҲарбий хизматчилар ва Қуролли Кучлар фахрийлари тадбирнинг азиз меҳмони бўлишди. Унда сўзга чиққанлар миллий армиямизнинг шаклланиш жараёнлари, бугунги кундаги қиёфаси, тизимда олиб борилаётган ислоҳотлар ва албатта, ҳарбий хизматчиларга давлатимиз томонидан кўрсатилаётган эътибор ва ғамхўрликни эътироф этдилар.\nСамимий ўтган учрашув савол-жавобларга бой бўлди.\n– Ёшларда ҳарбий касбга ҳавас ва иштиёқ кучли, – дейди тадбир меҳмони катта лейтенант Дониёрбек Муҳаммаджонов. – Мен ўқувчилар орасида бўлажак сафдошларимизни кўра олдим. Уларнинг бераётган саволлари, билдираётган фикрларини эшитиб, бугунги кун ёшлари миллий армия сафида хизмат қилишни, Ватан ҳимоясини шунчаки ишмас, балки шон-шараф, ғурур, ор-номус ва муқаддас бурч деб билаётганидан кўнглим тоғдек юксалди. Албатта, ёшларнинг дунёқарашидаги бундай ўзгаришларга армия ва халқнинг якдиллиги сабаб бўлмоқда.


Дин, давлат ва дунёвийлик: олтин ўрталиқ қаерда? » Ўзбекистон янгиликлари – Zamin.uz\nДин, давлат ва дунёвийлик: олтин ўрталиқ қаерда?\n01 октябрь 2019, 16:06\nДиндорларнинг ҳуқуқлари бузилса, секуляр қатламнинг жим кузатиб туришини тушунмайман. Миллий қадриятларимизга зид деб сериалларни ҳукумат тақиқласа, бундан мусулмонлар хурсанд бўлишини ҳам тушунмайман.\nУнутманг, агар мусулмон қизнинг бошидаги рўмол тортиб олинса, бундан секуляр қатлам ҳам ютқазади. Маънавиятимизга зид деб амалдор қизнинг калта юбкасига ёпишса, бундан мусулмонлар ҳам ютқазади.\nНега? Чунки ҳукумат ҳаммани бирдек кўрмагунча, барча учун бир хил ўйин қоидаларини яратмагунча, кимдир ютқазаверади. Ҳоким шахс сифатида қайсидир мафкуранинг ашаддий ҳимоячиси бўлиши мумкин, лекин ҳоким сифатида курсига ўтириши билан у мафкурасиз шахсга айланади. Бу вазифада у на мусулмон, на насроний, на даҳрий бўлади. Қонун асосида барчани бирдек кўриши, барчага бирдек шароит яратиб бериши керак.\nБарчани қандай рози қилиш мумкин?\nЎзбекистон том маънода мафкуралардан холи демократик-секуляр жамият бўлмагунча, диндорлар ҳам, дунёвийлар ҳам ютқазишда давом этади.\nКонституция бўйича, бирор мафкура давлат мафкураси сифатида ўрнатилиши мумкин эмас. Соқол ва рўмол маънавиятимизга зид деб ҳокимият вакилининг ўз қарашини аҳолига мажбуран ўтказиши мана шу конституциявий модданинг қўпол бузилишидир.\nҒаниев назаридаги маънавият бошқа бир фуқаро учун ёт қадрият бўлиши мумкин. Мусулмоннинг эътиқоди ғайримусулмон ёки даҳрий учун маънавиятсизлик бўлиши табиий ҳол. Шу боис ҳокимият вакили кимнинг қандай яшаши, кийиниши билан шуғулланиши нафақат кулгили, балки ноқонунийдир. Давлат институтлари универсал ахлоқ ва морал нормалари бузилмаслиги учунгина масъул, холос.\nҲукумат хавотирига кўра, агар диндорларга кўпроқ ҳуқуқ берилса, жамиятда радикализм ва экстремизм авж олиши мумкин. Бу қарашнинг хато экани илмий жиҳатдан ўз исботини қайта-қайта топган.\nЯъни, диндорлик эмас, балки зулм одамларни экстремизмга бошлайди. Жамиятдан, давлатдан адолат топа олмаган одам радикал ғоялардан нажот қидиради. Инсон ҳуқуқларининг мунтазам бузилиши одамларни зўравон усуллардан фойдаланишга мажбур қилади. Диний таълим олиш эҳтиёжи қондирилмаган йигит дуч келган жойга ўзини уриб, ёт мафкуралар домига тушиб қолиши мумкин. Ўзини жамиятнинг тенг ҳуқуқли аъзоси деб ҳисобламаган, ўзини бу жамиятда бегонадек, ажратилгандек ҳис қилган одамгина радикал ўзгаришларни истайди.\nВиждон эркинлиги ҳуқуқини бузмасдан туриб ҳаддидан ошадиган диндорларни назоратда ушлаб туришнинг чоралари кўп. Дунёда терроризмдан энг кўп қўрқадиган, террорчиларнинг энг кўп таҳдидига учрайдиган АҚШ тажрибасини олинг. Хавфсизлиги учун ресурсларни аямайдиган, барча сўнгги технология ва илмга, тажрибага эга бу давлат терроризмга қарши қандай курашяпти? Соқолларни қириш, рўмолларни тақиқлаш орқалими? Мусулмонларнинг ҳуқуқларини чеклаш орқалими? Албатта, йўқ.\nИлмий далиллар орқали исботланган ва халқаро тажриба кўрсатаётган реал воқелик шуки, диний экстремизмга диний ҳуқуқларни чеклаш орқали курашиб бўлмайди. Диндорлар ҳуқуқларининг чекланиши экстремистлар сонини оширишга ҳисса қўшади, холос. Бу эса Ўзбекистон учун фақат бошоғриқни кўпайтиради.\nХоҳлаймизми йўқми, аҳолиснинг 90 фоиздан зиёди ўзини мусулмон сановчи жамият учун дин ва давлат муносабатлари ҳар доим зиддиятли мавзу бўлиб қолиши аниқ. Бу зиддиятли муносабатларда олтин ўрталиқни топиш учун давлат диний сиёсатини юритишда тахминларга эмас, балки илмий далилларга асосланиб иш тутиши; мусулмонлар озчилик ва кўпчилик бўлган бошқа дунёвий давлатлар тажрибасини ўрганиб, шундан хулоса чиқариши лозим.\nЯнгиликлар » Жамият » Дин, давлат ва дунёвийлик: олтин ўрталиқ қаерда?\n20:44 «Катта давлатлар ўйин ўйнашяпти. Заиф мусулмон давлатлари эса уларга копток бўлмоқда»\n10:27 Блогер минбари: Маънавиятли халқни тарбиялаш билан давлат шуғулланмасин\n07:31 Германиялик ҳоким ислом расмий дин сифатида тан олинишини истамоқда\n12:32 Мусулмонларга халал берманг...


НАМОЗГА ЧИРОЙЛИ ТАЙЁРГАРЛИК КЎРИШ – .:: Xadicha.uz\nХушуъ топиш ниятидаги инсон намозга гўзал суратда тайёрланади. Бунинг учун намоздан бошқа масалалар хаёлдан чиқарилади, ибодатдан тўсувчи нарсалар тарк этилади. Дилга намоз ўқиш нияти тугилиб, мукаммал таҳорат қилинади: мисвок билан тишлар тозаланади, таҳоратнинг фарз, суннат, мустаҳаблари тўла бажарилади. Шу ўринда таҳорат қилиш фазилати ҳақида айтилган бир муборак ҳадис билан танишиб чиқсак. Пайғамбаримиз соллаллоҳу алайҳи ва саллам таҳорат қилганда кўзлар, қўл-оёқлар билан содир этилган барча гуноҳлар сув билан бирга чиқиб кетишини айтганлар.\nعَنْ أَبِي هُرَيْرَةَ رَضِيَ اللهُ عَنْهُ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ: إِذَا تَوَضَّأَ الْعَبْدُ الْمُسْلِمُ أَوْ الْمُؤْمِنُ فَغَسَلَ وَجْهَهُ خَرَجَ مِنْ وَجْهِهِ كُلُّ خَطِيئَةٍ نَظَرَ إِلَيْهَا بِعَيْنَيْهِ مَعَ الْمَاءِ أَوْ مَعَ آخِرِ قَطْرِ الْمَاءِ فَإِذَا غَسَلَ يَدَيْهِ خَرَجَ مِنْ يَدَيْهِ كُلُّ خَطِيئَةٍ كَانَ بَطَشَتْهَا يَدَاهُ مَعَ الْمَاءِ أَوْ مَعَ آخِرِ قَطْرِ الْمَاءِ فَإِذَا غَسَلَ رِجْلَيْهِ خَرَجَتْ كُلُّ خَطِيئَةٍ مَشَتْهَا رِجْلاَهُ مَعَ الْمَاءِ أَوْ مَعَ آخِرِ قَطْرِ الْمَاءِ حَتَّى يَخْرُجَ نَقِيًّا مِنْ الذُّنُوبِ. رَوَاهُ مُسْلِمٌ وَالتِّرْمِذِيُّ وَمَالِكٌ وَأَحْمَدُ.\nАбу Ҳурайра розияллоҳу анҳудан ривоят қилинишича, Расулуллоҳ соллаллоҳу алайҳи ва саллам шундай деганлар: “Агар мусулмон ёки мўмин банда таҳоратда юзини ювса, юзидан икки кўзи қараб қилган барча гуноҳлари сув билан ёки сувнинг охирги томчиси билан чиқиб кетади. Агар қўлини ювса, икки қўли ушлаб содир этган ҳамма гуноҳлари сув билан ёки сувнинг охирги томчиси билан чиқиб кетади. Агар оёғини ювса, оёғи (билан) юриб содир этган жами гуноҳлар сув билан ёки сувнинг охирги қатраси билан чиқиб кетади. Шундай қилиб гуноҳлардан (бутунлай) покланади” (Муслим, Термизий, Молик, Аҳмад ривоят қилган).\nМаълумки, инсоннинг юзи, қўли, оёғи, боши қолган аъзоларига қараганда кўпроқ кир бўлади. Бу аъзолар тез-тез покланмаса, кишидан бадбўй ҳид келиб туради. Бошқа томондан қараганда, инсоннинг айнан мана шу тўрт аъзоси гуноҳ қилишда асосий вазифани бажаради. Аллоҳ таоло бандаларига шунчалик меҳрибонки, уларга кунда беш маҳал гуноҳлардан покланиш имконини берган. Агар таҳорат қилаётганимизда ҳар бир аъзоимиздан гуноҳлар тўкилаётганини хаёлдан ўтказсак, таҳоратга эътиборимиз ортади, қалбимизда ихлос пайдо бўлади.\nКўпчилик таҳоратни намоздан олдин қилинадиган оддий бир амал, деб билади. Аслида таҳорат ҳам ибодат. Чунки таҳорат олган кишининг гуноҳлари ювилади, руҳи ҳам, жисми ҳам покланади. Шунинг учун таҳоратга алоҳида эътибор билан қаралади. Чунончи, банда таҳорат қилаётганда бошқалар билан заруратсиз гаплашмайди, шошилмайди, аъзоларини яхшилаб, тозалаб ювади. Бир нарсага эътибор бериш лозим: таҳорат қилаётган одам подшоҳлар Подшоҳи, бутун оламлар Ҳукмдори Аллоҳ таоло билан учрашувга ҳозирланаётган бўлади.\nТаҳорат олингач, Расулуллоҳ соллаллоҳу алайҳи ва салламдан нақл қилинган дуолар ўқилади.\n١- أَشْهَدُ أَنْ لاَ إِلَهَ إِلاَّ اللهُ وَحْدَهُ لاَ شَرِيكَ لَهُ وَأَشْهَدُ أَنَّ مُحَمَّدًا عَبْدُهُ وَرَسُولُهُ.\n٢ – اللَّهُمَّ اجْعَلْنِي مِنْ التَّوَّابِينَ وَاجْعَلْنِي مِنْ اَلْمُتَطَهِّرِينَ.\n٣ – سُبْحَانَكَ اللَّهُمَّ وَبِحَمْدِكَ أَشْهَدُ أَنْ لاَ إِلَهَ إِلاَّ أَنْتَ أَسْتَغْفِرُكَ وَأَتُوبُ إِلَيْكَ.\n٤ – اللَّهُمَّ اغْفِرْ لي ذَنْبِي وَوَسِّعْ لِي فِي دَارِي وَبَارِكْ لِي فِي رِزْقِي.\n1. “Ашҳаду аллаа илааҳа иллаллоҳу ваҳдаҳув лаа шарийка лаҳ, ва ашҳаду анна муҳаммадан ъабдуҳув ва росувлуҳ”.\n2. “Аллоҳуммажъалний минат тавваабийн, важъалний минал мутатоҳҳирийн.\n3. “Субҳаанакаллоҳумма ва биҳамдик, ашҳаду аллаа илааҳа иллаа анта астағфирука ва атувбу илайк”.\n4. “Аллоҳуммағфир лий замбий, ва вассиъ лий фий даарий, ва баарик лий фий ризқий”.\n1. “Гувоҳлик бераман, Аллоҳдан ўзга илоҳ йўқ, Унинг шериги йўқ. Муҳаммад Унинг бандаси ва Расулидир”.\n2. “Эй Аллоҳ, мени тавба қилувчилардан, ўта пок зотлардан қил!”\n3. “Эй Аллоҳ, Сен (барча айб-нуқсонлардан) Поксан. Мен Сенга ҳамд айтаман, Сендан бошқа илоҳ йўқлигига гувоҳлик бераман, Сенга истиғфор айтаман, тавба қиламан!”\n4. “Ё Аллоҳ, менинг гуноҳимни кечир, мен учун уйимда кенглик қил, ризқимга барака бер!”\nБир нарсага эътибор берганмисиз: одам таҳорат олганидан кейин ўзини енгил ҳис қилади. Нега? Чунки таҳорат билан гуноҳларимиз тўкилади. Юз-қўлни, оёқни ювганимизда, бошга масҳ тортганимизда ҳам жисман, ҳам руҳан покланамиз, вужудимиз зоҳирий, ботиний ғуборлардан фориғ бўлади. Таҳоратнинг ўзида шунча фойда! Қолаверса, намозхон либоси, ибодат қиладиган жойи покиза бўлиши керак. Кўряпсизми, намоз инсонни қанчалик поклайди, танасини ҳам, қалбини ҳам кирлардан тозалайди.\nНамоз ўқишдан олдин фикрни бир ерга жамлаб, дунё ишларини ортга ташлашга ишора сифатида икки қўлни кўтариб, “Аллоҳу акбар!” дея қулоқ қоқилади. Намозга кирар экансиз, дилингиздан ҳасад, кибру ҳаво, гина-кудуратни чиқариб ташланг. Чунки намозда Аллоҳ билан юзма-юз турасиз. Аллоҳ қалбингизда нима борлигини билади. Қиблага юзландингизми, қалбингиз билан Аллоҳга юзланинг. Юзингиз қиблага қараб, хаёлингиз бошқа тарафларга кетиб қолмасин. “Анави иш нима бўлдийкин”, “Нархи тушдими-кўтарилди?” деган ўй-хаёллар одамни чалғитади. Сиз холис ниятда ибодат қилаётган экансиз, ўн-ўн беш дақиқа бўлсаям Аллоҳ олдида турганингизни бутун вужудингиз билан ҳис этинг. Зеро, “Аллоҳга севимли банда бўлай”, “Ибодатим ҳусни қабул бўлсин”, деган инсон намозга кираётганида фикрини бир ерга жамлайди, гуноҳлари учун истиғфор айтади, Аллоҳ улуғлигини эътироф этади, ўзининг ожизлигини эслайди. Шундан кейин намозни бошласа, ибодатдан чексиз лаззат олади.


“Алоқабанк”нинг Фарғона вилояти филиали собиқ раҳбари ходимларнинг маоши пулини ўзлаштирди\n11:23 / 31.05.2016\n“Алоқабанк”нинг Фарғона вилоят филиали собиқ раҳбари Марат Чагаев банк ходимлари учун маоши сифатида ажратилган 15 млн. сўмдан ортиқ маблағни ўзлаштириб юборганлиги аниқланди. Бу ҳақда “Фарғона ҳақиқати” нашри ёзмоқда.\nНашр маълумотларига кўра, 2012 йилда Чагаев ва унинг ёрдамчиси бўлмиш бош бухгалтер ҳамда унинг ўринбосари банк ходимлари маоши учун ажратилган 18 миллион сўм маблағдан 6,8 миллион сўмини ўзлаштириб юборишади.\n2015 йилнинг ярим йиллиги учун “Алоқабанк” ходимларига ажратилган 21,6 миллион сўм маблағнинг 10 млн сўми ҳам Чагаевнинг чўнтакларини тўлдиради. Бундан ташқари, Чагаев ўз эҳтиёжларига банкнинг корпоратив пластик картасидан 500 мингдан зиёд пулни сарфлаб юборади.\nЖиноят ишлари бўйича Фарғона шаҳар суди уни эгаллаб турган лавозимидан бўшатди ҳамда энг кам иш ҳақининг 200 баравари миқдорида жаримага тортди.


КИМ ГАПНИ ДЎНДИРАДИ?\nМарказий Осиёда нутқ маданияти ўзига хос мавқега эга. Машҳур тилшунос Маҳмуд Қошғарийнинг «Девону луғатит-турк» асари фикримизнинг нечоғлик тўғри эканлигига гувоҳлик беради. Зеро, ушбу асарда ўша даврда шартли равишда нутқ одоби деб юритилган қоида ва кўрсатмаларда содда ва ўринли гапириш, қисқа, мазмундор сўзлаш, эзмалик, лақмаликни қоралаш, кексалар, устозлар олдида нутқ одобини сақлаш, дадил гапириш, ёлғончилик, тилёғламачиликни қоралаш ва бошқалар ҳақида батафсил фикр юритилган.\nШунингдек, улуғ шоир Алишер Навоий ҳам нотиқлик санъатини юксак даражага кўтарибгина қолмай, нутқ маданияти назарияси билан ҳам жиддий шуғулланган. Алломанинг «Маҳбуб ул-қулуб» асари айнан воизликка (нотиқлик санъатига) бағишлагани сўзимизни тасдиқлайди. Навоийнинг давлат арбоби сифатида меҳнаткаш халқ олдида қилган чиқишлари, унинг тил ҳақида айтган фикрлари ҳам нотиқликнинг ўзига хос кўриниши сифатида намоён бўлади.\nАслида нотиқ ким? Нотиқ деганда нутқ сўзловчи шахсни ҳам, сўзга уста, нутқи ўткир одамни ҳам тушуниш мумкин. Халқ орасида «сўзга уста», «сўзга чечан», «сўзни боплайди», «гапни дўндиради», «чиройли гапиради» деган иборалар юради. Ҳамма ҳам гапиради, аммо ҳамма ҳам сўзни ипга тизгандек маъноли ва чиройли гапирувчи бўлмайди. Нутқий чечанлик, нотиқлик бу алоҳида қобилиятдир. Чинакам нотиқлар нотиқлик маҳоратига табиий қобилият билан бир қаторда ўз тили, нутқи устида тинимсиз ишлаш натижасида эришадилар.\nҚуролли Кучларда нотиқлик санъати шахсий таркибга буйруқ ва вазифаларни аниқ ва равон етказиш ҳамда унинг ўз вақтида бажарилишини назорат қилишда муҳим аҳамият касб этади. Командирнинг (бошлиқ) нутқи чиройли, жозибали, тушунарли бўлиши шарт. Чиройли сўзлашда, албатта, нутқнинг мазмунига, мантиқий кучига, жумлалар талаффузига катта эътибор берилади. Шунинг учун ҳам командир (бошлиқ) ўз нутқининг фойдали, таъсирчан, ўткир бўлиши учун курашиши, бунинг учун кўпроқ китоб мутолаа қилиши, нутқий қобилиятини ривожлантириб бориши керак. Чиройли нутқга эга бўлиш асносида унда нутқ маданияти шаклланади ва у нутқий одоб, нутқий гўзаллик, нутқий мантиқ қонуниятларидан келиб чиққан ҳолда фикр юритишни ўрганади. Бора-бора унинг маърузалари, суҳбатларининг шахсий таркибга таъсири ортади. Зеро, бу чиқишлар тингловчиларнинг ўзига бўлган ишончини, Ватанга бўлган муҳаббат ва садоқатини мустаҳкамлайди. Натижада эса Қуролли Кучларимиз сафи кенг дунёқараш ва мустақил фикрлашга эга, имон-эътиқоди ва иродаси мустаҳкам, маънавиятли ва фидойи, аждодларимизнинг бебаҳо меросига таяниб яшайдиган баркамол инсонлар билан бутланади. Мана шу ҳақиқатни теран англаб етган командир (бошлиқ)гина ўз олдига қўйган мақсадига тўлақонли эришади.\nПодполковниклар Аҳрор СОЛИЕВ, Азамат ИСМОИЛОВ


Ўзбекистон вакили БМТда бақириб, столни муштлади « Ўзбекистон Халқ Ҳаракати\nЎзбекистон вакили БМТда бақириб, столни муштлади\n01 November 2013 - 10:41\nБугун ОАВда тарқалган хабарларга кўра, Ўзбекистоннинг инсон ҳуқуқлари бўйича бош музокарачиси Акмал Саидов 30 октябр, тушдан сўнг Женевада Бирлашган Миллатларнинг Қийноқларга қарши қўмита аъзоларига бақириб, столни муштлаш билан жавоб берган.\nМажлис иштирокчилари ўзбек дипломатининг бу қилиғидан саросимага тушган. Айни мажлисда иштирок этган Ҳюман Райтс Вотч ташкилоти тамсилчиси Стив Свердловнинг айтишича, Акмал Саидов қийноқлар хақда конкрет, конкрет саволларга бақириқ билан жавоб қайтарган\nБу бизни ларзага солди, аммо ҳайратга солгани йўқ. Улар қийноқлар бўйича мустақил, халқаро экспертлар олдида ўз далилларини айтиш имконига эга эдилар. Аммо буни бир томошага айлантиришди. Қийноқларга қарши қўмита ўзбек мулозимларидан сиёсий маҳбуслар, жумладан, қамоқдаги ҳуқуқ фаоллари қийноққа солинмаган, деган даъволарини аниқ далиллар билан исботлашни сўради. Аммо ҳукумат ҳайъати аниқ далилларни тақдим этиш ўрнига қўмита аъзоларини ҳақоратлади ва мажлисни сиёсийлаштиришга уринди ва қийноқлар йўқ деб туриб олди.\nҚийноқларга қарши қўмита 2002 йилдан буён Жаслиқ қамоқхонасини ёпишни тавсия этиб келади. Аммо ўзбек ҳукумат ҳайъати раҳбари Акмал Саидов «Қийноқларга қарши қўмита Ўзбекистонга қандай яшаш кераклигини ўргатмаслиги керак», дея жавоб қайтарган. Унинг айтишича, Жаслиқ қамоқхонасида фақат об-ҳаво, иқлим шароитлари билан боғлиқ муаммолар мавжуд, холос.\nУ халқаро экспертларнинг Жаслиққа ҳаддан зиёд эътибор қаратишларидан норозилик билдирди. Аммо қийноқларга қарши қўмита Ўзбекистондаги қайси турмага кўпроқ эътибор қаратиши лозимлигини айтмади.\nЭслатиб ўтамиз, БМТ қийноқларга қарши қўмитасининг ҳисоботларига кўра, Ўзбекистон турмаларида қийноқлар систематик тарзда йўлга қўйилган. Қамоқларда қийноқларнинг хар хил турлари, жумладан, қпйноқ сувга ботириб ўлдириш, электр стулга ўтқазиш, жинсий зўрлаш, кўз олдида яқинларига тажовуз каби амалиётлар кенг йўлга қўйилган.\nҚамоқхонада ўлдирилган маҳбуслар сони эса йил сайин ошиб бормоқда.


Куртуа “Реал”нинг чемпион бўлолмаганида ҳакамларни айблади | Qalampir.uz\nКуртуа “Реал”нинг чемпион бўлолмаганида ҳакамларни айблади\nСпорт\t06 Июнь 15:31 1403\nЯкунига етган мавсум Ла Лигада чемпионлик пойгаси сўнгги турга қадар қизғин давом этди. Мадрид жамоалари ўртасидаги курашда “Атлетико” ютиб чиқди ва узоқ кутилган чемпионлик титулини қўлга киритишга муваффақ бўлди.\n“Реал”нинг бельгиялик посбони Тибо Куртуа айни дамда терма жамоаси билан Евро-2020 га тайёргарлик кўрмоқда. Куни кеча у журналистлар билан ўтган суҳбатда якунига етган мавсум ҳамда клубидаги ҳолат хусусида сўз юритди.\n“Ла Лиганинг бу мавсуми ҳар йилгиданда қизғинроқ ўтди, бу аниқ. Тўғри, гарчи “Атлетико” мавсум давомида ҳаммадан олдинда юрганига қарамай, биз уларга етиб олишга муваффақ бўлдик, бироқ якун кўнгилдагидек бўлмади. Начора.\nШубҳасиз, соврин юта олмаганимиздан хафа бўлдик, бунда ҳакамларнинг ҳам айби йўқ эмас. Биз иккинчи даврада бир неча бор бунга гувоҳ бўлдик. Оддий ўйинларда ҳакамларнинг бир неча нотўғри қарорлари бизни муҳим очколардан маҳрум қилди. Шулар бўлмаганида кубокни қўлга киритишимиз мумкин эди.\nФутболда ҳамма нарса бўлиши мумкин, мен айнан бировни ёмонлашни хоҳламайман, аммо масъуллар ҳакамлик масалаларига янада жиддий эътибор берса фойдадан ҳоли бўлмасди”, дейди Тибо Куртуа.\nЭслатиб ўтамиз, “Атлетико Мадрид” Испания чемпионатининг сўнгги турида “Вальядолид”ни 1:2 ҳисобида қийинчилик билан енгиб, 86 очко тўплаган ҳолда чемпионликни қўлга киритди. “Реал” эса 84 очко билан кумуш медалларга эга чиқди.\n22 Октябрь 14:00 26582\n24 Октябрь 22:45 22201\n23 Октябрь 22:25 20035\n22 Октябрь 22:47 19370\n22 Октябрь 09:22 18558


«В» гуруҳи, 3-тур. 14 октябрь, соат 17:00\n12. Дилшод Ҳамроев\n6.Кристофер Глигор (С)\n8.Стефан Инго Маук\n14.Де Сильва Даниел Петер\n12. Энтони Буозанис\n15.Рилей Пол Вудкок\n16.Браун Жордан Алан\n17.Бенжамин Эндрю Варланд\n18.Пол Давид Иззо\n19.Марк Клинт Одиамбо\n' Ўзбекистон ёшлар терма жамоаси "В" гуруҳида 2-ўринни эгаллади ва чорак финалда Таиланд билан баҳс юритади\n90+6' Австралияликларнинг ҳужуми самарасиз якунлади\n90+5' Эҳҳҳҳ, Аслиддин Абдиев бирга-бир вазиятда шошиб қолди ва ноаниқ зарба берди\n90+3' Вуууҳ, қарши ҳужумдан кейин Отабек Шукуров ўнг қанотдан жарима майдончасига ёриб кирди ва ўткир бурчак остида кучли зарба берди. Дарвозабон тўпни қайтарди\n90+3' Бизникилар фақат ҳимояланишмоқда ва тўпни эгаллаган заҳоти вазиятдан узоқлаштиришмоқда.\n90+1' Иккинчи бўлимга 6 дақиқа қўшиб берилди\n90+1' Австралиянинг бурчак тўпи бартараф этилди\n90' Ўринбоев ўрнига Рустам Ашурматов туширилди\n89' Бирлашган Араб Амирликлари ва Ўзбекистон терма жамоалари ўртасидаги ўртоқлик ўйини 19:30да бошланади. "Спорт" каналимиздан олган маълумотларимизга қараганда, ўйин телеканал орқали жонли эфирда трансляция қилиниши режалаштириляпти.\n88' Забиҳилло Ўринбоев замбилда майдондан олиб чиқиб кетилди. Унга тиббий ёрдам кўрсатилади\n86' Борьелло томонидан 17 метрдан йўлланган зарбани Ҳамроев эгаллаб олди\n81' Забиҳилло Ўринбоев!!! Аввалги ўйиндаги айбини ювгандек бўляпти. ҲИсобни ушлаб қолиш керак!\n81' ГОООООООООООООООООООООООЛ! ГООООООООЛЛЛ!\n80' БАА - Индонезия - 4:1га етди. Биз эса Ўзбекистон-Австралия ўйинидан янгилик кутяпмиз. Ҳамон - 0:1\n75' Ёдингизда бўлса, 2 йил аввал ўсмирлар ўртасидаги ОЧда Ҳиндистон терма жамоаси Хитой билан дуранг ўйнаб, бизни чорак финалга олиб чиққанди. Бу сафар Индонезия бизга ёрдам қўлини чўзармикин? Қийинов. Ўйин тугашига 15 дақиқа қолди, Индонезия 2та тўп фарқи билан ютқазмоқда. Ундан кўра ўзимиз битта гол урганимиз маъқулроқ\n73' Ёшларимиз ўтказиб юборилган голдан кейин сал-пал фаоллашгандек кўринишмоқда, аммо бу ҳали кам.\n70' Терма жамоамиз билан Мьянмага йўл олган ЎФФ матбуот котибининг Янгондан хабар беришича, иккинчи бўлимда устунлик австралияликлар томонида бўлмоқда.\n67' Ўзбекистон ва Австралия терма жамоалари ўртасидаги ўйиннинг иккинчи бўлими ўртасига келганида терма жамоамиз ўз дарвозасидан гол ўтказиб юборди...\n60' Ўйиннинг 60 дақиқаси ортда қолди. Дуранг натижа сақланиб турибди\n56' Ўзбекистон - Австралия ўртасидаги ўйиннинг ҳозирча фақат ҳисобини биламиз - 0:0. Манба қидиришда давом этяпмиз\n52' Индонезия битта жавоб тўпини БАА даврозасига йўллаб, ҳисобни бироз қисқартирди - 3:1\n50' БАА ёшлар терма жамоаси Индонезия дарвозасига учинчи голни киритди. Ўзбекистон - Австралия ўйинида эса ҳамон 0-0\n46' Ўзбекистон-Австралия ўйинининг иккинчи бўлими бошланди\n45+1' Биринчи бўлим якунланди. Ҳозирча Ўзбекистон - Австралия - 0:0. Танаффус\n43' "Спорт" каналида узилган трансляция интернетда ҳам кўрсатилмаяпти. Демак, Янгоннинг ўзида қандайдир техник муаммо юзага келган\n42' Ўзбекистон ва Австралия ёшлар терма жамоалари ўртасидаги ўйинда ҳамон ҳисоб очилмади - 0:0\n39' Австралия посбони тўпни тепиб юборишда хатога йўл қўйди ва тўни бизникилар эгаллаб олишди. Аммо вазиятдан унумли фойдалана олмадик\n38' Жарима зарбаси жонли деворга тегиб қайтди.\n37' Жамоамиз прессинг уюштирди ва рақиб жарима майдончасининг чап бурчагида ўйин қоидасини бузди\n37' Ўнг қанотдан етказилган тўпга ҳавода Ўринбоевга нисбатан ҳимоячи эпчилроқ ўйнади\n36' Терма жамоамиз футболчилари "девор" орқали рақиб жарима майдончасига кириб боришди, аммо сўнгги дамда тўп йўқотилди\n33' Тўпга эгалик қилиш бўйича кўрсаткич - 50/50 бўлмоқда\n30' Жарима майдончасига етказилган жарима тўпини рақиб футболчилари қайтаришди\n29' Австралия ҳимоячиси Скотт Галловей огоҳлантириш олди. У футболчимизга нисбатан тик оёқ билан ўйнади\n28' Ўринбоев 18 метрдан дарвозанинг олис юқори бурчагига жойламоқчи бўлди. Тўп устун ёнида ярим метр масофадан ўтиб кетди\n27' Рақиб футболчиси 20 метрдан зарба беришга уринди. Тўп ҳимоячимизнинг оёғига тегиб, ўз кучини пасайтирди ва дарвозабон тўпни эгаллаб олди\n26' Австралия ҳам ҳужумга кўпчилик бўлиб ўтмаяпти\n23' БАА терма жамоаси Индонезия дарвозасига иккинчи голни урди. Имкон бўлганида биз ҳам Австралия дарвозасига 1та гол уриб қўйишимиз керак\n22' Ўзбекистонликлар қарши ҳужум натижасида Жавоҳир Соҳибовни дарвозабон билан бирга бир вазиятга чиқаришди. Сардоримиз посбондан тўпни олиб ўтди ва дарвозабонга урилиб йиқилди. Шукруллоҳ эса пенальти белгиламади\n21' Терма жамоамиз футболчиси 20 метрдан кучли зарба берди. Зарба аниқ бўлди, аммо Туртелл тўпни эгаллади\n18' Футболчиларимиз чап қанотдан жарима майдончасига кириб борган Шомуродовга тўпни узатишди. Элдор сўнгги чизиқ ёнида тўпни эгаллаб, яна орқага қайтарди. Жарима майдончаси чизиғи устида тўпни Шукуров эгаллади, аммо зарба беришга улгурмади, тўпни ундан олиб қўйишди\n16' Шомуродов чап қанотдан тўпни дарвозабон майдончасига етазди. Тертелл мушти билан тўпни уриб юборди. Тўпни эгаллайдиган футболчи топилмади\n15' Австралия хавфли ҳужум ташкил қилиб, жарима майдончамизга ёриб кирди. Яхшиямки, ҳужумчи ўзининг офсайдда қолганини билиб, тўпга тегинмади\n14' Равшан Ҳайдаров шогирдлари қарши ҳужум асосида ўйнашмоқда. Австралия биринчи рақам остида ўйнашга қанчалик тайёр, буни билиб оламиз\n11' БАА терма жамоаси Индонезия дарвозасини ишғол қилди. Аммо у ўйинни бизга алоқаси йўқ\n11' Австралияликлар дарвозагача 25 метрдан жарима зарбаси тепишади\n10' Қарши ҳужум пайтида олдинга кўпчилик бўлиб ўтяпмиз, худди ҳозирги вазяитда бўлганидек. Шукуровнинг узатмасини Шомуродов эгаллай олмади\n9' Равшан Ҳайдаров бу ўйинга эҳтиёткор тактика танлагандек. Биз тўпни ҳужум чизиғига комбинацион ўйин орқали эмас, олис масофадан узатма орқали етказяпмиз\n7' Олис масофадан узатилган тўпни жарима майдончаси ичида қабул қилган Шомуродов, бир ҳимоячи таъқиби остида тўпга зарба берди. Тўп дарвоза тўрига устки томондан келиб тушди\n4' Терма жамоамиз иккита ҳужум ташкил қилди. Дастлаб чап қанотдан олдинга ўтган футболчимиз жарима майдончаси ичида тўпни олдириб қўйди. Чап қанотдан ҳаволатиб етказиб берилган узатма эса кенгуруларга насиб этди\n3' Ўзбекистон оқ, Австралия қора формада ўйнамоқда\n1' Ассалому алайкум, қадрли футбол мухлислари. Ўзбекистон ва Австралия ёшлар терма жамоалари ўртасидаги учрашув бошланди!


Ҳиндистон ҳукумати ўн минглаб мусулмонларни депорт қилмоқчи\nҲиндистон ҳукумати жума куни Мянма ва Бангладеш томонлари билан 40,000 кишидан иборат роҳингя мусулмонлари жамоатини депорт қилиш масаласида музокараларни бошлади.\nЎтган асрнинг 90-йиллари бошида минглаб роҳингялар аҳолисининг асосий қисми буддизм динига эътиқод этувчи Мянмадаги таъқиблардан қочиб, Бангладешга, бундан ташқари Ҳиндистон чегараларини кесиб ўтиб, мамлакатнинг ғарбий ҳудудларига келиб ўрнашган. Расмий Нью-Дели маълумотига кўра, 14,000 нафар қочоқ расман БМТ Муҳожирлар агентлиги томонидан қайд этилган.\n"Бу муаммо фақат ҳукумат даражасидаги дипломатик музокаралар орқали ҳал этилиши мумкин”, - дейди Ҳиндистон Ички ишлар вазирлиги вакили Дҳатвалиа.\nЎтган йилнинг 9 октябрида "Ҳаракаҳ ал-Яқин” ҳаракатининг Мянма чегара постларига ҳужуми натижасида низолар бошланган эди. Шундан бери 75,000 нафарга яқин роҳингя Бангладешга кўчиб келган. Айни пайтда 1,3 миллиард аҳолига эга Ҳиндистон ичида ҳам ишсизлик, қашшоқлик ва ижтимоий шароитлар паст даражада бўлиб, бунинг устига этник-диний тўқнашувлар мусулмон жамоаларининг тинкасини қуритиб бормоқда.\nҲозирда роҳингяларнинг катта қисми Уттар Прадеш, Жамму, Ҳаряна ва Делининг шимолида истиқомат қилиб келяпти.\nҲиндистон роҳингя мусулмонлари


PressReader - Qishloq Hayoti (Village Life): 2018-06-14 - Ўзгалар ҳаётига дахлдорлик масъулияти\nQishloq Hayoti (Village Life) - 2018-06-14 - News - Бекзод АБДИСАТТОРОВ, Ўзбекистон Республикаси Банк-молия академияси магистранти.\nСуғурта – бахтсиз тасодифлар, ҳаётимизда учраётган турли нохушликлар оқибатида кўрилган зарарларнинг ўрнини қоплаш орқали фуқароларни ижтимоий ҳимоя қилувчи тармоқдир.\nМамлакатимизда фуқаролар томонидан бошқа шахсларнинг ҳаёти, соғлиғи ёки молмулкига етказилган зарарлар ўрни қопланишини кафолатлаш мақсадида мажбурий суғурта амалиётга татбиқ этиб борилмоқда.\nРеспубликамизда 2015 йилдан бошлаб ташувчининг фуқаролик жавобгарлигини мажбурий суғурта қилиш амалиётга киритилган. Ушбу мажбурий суғурта тури ташувчи томонидан йўловчиларни ташиш чоғида уларнинг ҳаёти, соғлиғи ва молмулкига етказилган зарарларнинг ўрни қопланишини таъминлайди.\nАйни вақтда ташувчининг фуқаролик жавобгарлигини мажбурий суғурта қилиш механизмини такомиллаштириш, барча йўловчилар манфаатларини ҳимоя қилиш, давлат органлари томонидан ушбу қонуннинг ижро этилиши устидан назоратни такомиллаштириш, шунингдек, мазкур соҳадаги ишлар самарадорлигини ошириш зарурати юзага келмоқда.\nЎтказилган назораттаҳлиллар якунларига кўра, 2018 йилнинг 1 январь ҳолатида республика бўйича йўловчиларни ташувчи лицензияланган автотранспорт воситалари 74025 тани ташкил этган. Уларнинг умумий сонидан атиги 30 фоизи суғурталанган. Ушбу кўрсаткич кўтарилаётган муаммонинг долзарблигини яна бир бор тасдиқламоқда.\nБизнинг фикримизча, ташувчиларга тегишли лицензия тақдим қилувчи давлат идоралари билан ташувчининг фуқаролик жавобгарлигини мажбурий суғурта қилиш бўйича фаолият олиб борувчи суғурта компаниялари ўртасида маълумотлар алмашинувини йўлга қўйиш ёки электрон базасини умумлаштириш, лицензия бериш тартибини қайта кўриб чиқиш, (чунки лицензия 6 ой муддатга берилса, суғурта полиси 1 йил муддатга берилади, натижада ташувчиларга турли ноқулайликлар туғдиради) ташувчининг фуқаролик жавобгарлигини мажбурий суғурта қилиш суғурта тури бўйича шерикчиликда ташкил қилинган суғурта пули ҳаво, темир йўл ва автотранспорт воситалари бўйича республика ҳудудлари кесимида ҳамда транспортлар кесимида ҳисоботларни олиб бориши лозим.\nЎйлаймизки, бу борада олиб борилаётган кенг кўламли фаолият суғурта ҳимоясининг ишончлилигини ошириш имконини беради, уларнинг юқори молиявийиқтисодий барқарорлигини таъминлайди ва суғуртанинг мамлакатимиз иқтисодиётидаги аҳамиятини оширади.


Ёшлар дўстлик форуми иштирокчилари Афғонистон фуқароларини ўқитиш марказида бўлди\nМарказий Осиё ёшларининг дўстлик форуми иштирокчилари учун минтақада ягона ҳисобланган Термиз археология музейига экскурсия уюштирилди. Бу ҳақда «Дарё»га Ёшлар медиа маркази маълум қилди.\nШунингдек, ёшлар Термиз туманидаги Афғонистон фуқароларини ўқитиш таълим марказида ҳам бўлди. Айни вақтда марказда 122 нафар афғонистонлик таълим олмоқда. Ушбу ташриф афғонистонлик ёшларнинг тенгдошлари билан ўзаро фикр алмашиши, турли мавзуларда мулоқотга киришишида айни муддао бўлди.\n— Очиғи, бу таълим маркази бизни лол қолдирди. Марказда яратилган шарт-шароитлар, ўқув хоналари, турли тўгараклар – барчаси энг замонавий жиҳозлар билан таъминланган. Афғонистонлик тенгдошларимизнинг қилган ишлари, яратган санъат асарлари эса бизни янада ҳайратлантирди. Бу таълим маркази мамлакатда қардош миллат вакилларига кўрсатилган ҳурматнинг яққол намунасидир, — дейди қозоғистонлик Бўлатбек Уалихан.\nТадбир иштирокчилари учун «Исломхўжа» фильмининг намойиши ҳам ташкил этилди.\nФорум доирасида Марказий Осиё ёшлари ўртасида архитектура, экология, фан ва таълим йўналишлари бўйича илмий-амалий конференциялар ташкил этилмоқда. Анжуманларда ҳар бир давлат вакили ўзи тайёрлаб келган махсус тақдимот билан иштирок этмоқда.\nКиритилди: 11:30 13.10.2018. Ўқилди: 461 марта. Фикрлар сони: 0 та.


БМТ комиссияси Ассанж тарафида - BBC O'zbek\nБМТ комиссияси Ассанж тарафида\n4 Феврал 2016\nБи-би-сига маълум бўлишича, БМТнинг ноқонуний ҳибс бўйича ҳайъати Wikileaks асосчиси Жулиан Ассанжнинг Британияга қарши аризасини қондирган, унинг Лондондаги Эквадор элчилигида бўлиб туришини ноқонуний деб топган.\nБундан олдин махфий ҳужжатларни ошкор қилиши билан дунёга танилган WikiLeaks веб-сайтининг асосчиси Жулиан Ассанж жума куни ўзини полицияга топширишга тайёр экани ҳақида эълон қилган эди.\n“Агар БМТ эртага Британия ва Швецияга қарши ишимни ютқазганим ҳақида эълон қилса, жума куни туш пайти мен ўзимни Британия полициясига топшириш учун элчихонадан чиқаман. Чунки яна шикоят қилишнинг жиддий истиқболи қолмайди”, деб ёзган Твиттер орқали тарқатган баёнотида Жулиан Ассанж.\nБирлашган Миллатлар ташкилотининг ноқонуний ҳибс бўйича Ишчи комиссияси Жулиан Ассанж шикояти бўйича ўз қарорини Женевада 5 феврал куни расман эълон этиши кутилмоқда.\nАссанж раҳбарлигидаги WikiLeaks веб-сайти Пентагон, АҚШ Давлат департаменти ва идораларга тегишли юз минглаб махфий ҳужжатларни эълон этганидан кейин дунёга машҳур бўлди.\nЖулиан Ассанж гўё 2010 йили жинсий зўрлагани ҳақида аёллардан шикоят аризасини олган Швеция полицияси уни сўроқ қилишга қарор қилди.\nШвеция прокурорлари сўрови бўйича Швецияга экстрадициядан қўрққан Жулиан Ассанж 2012 йил июнида Лондондаги Эквадор элчилиги биносига кириб яширинди.\n2014 йил сентябрида БМТга шикоят аризасини ёзди.\nБу шикоят аризасида ўзининг элчилик биносида ушлаб турилиши ноқонуний ҳибс эканини ёзган.\nБМТнинг ноқонуний ҳибс бўйича ишчи комиссияси ҳуқуқий масалалар бўйича экспертлардан ташкил топган.\nБироқ бу ҳайъат қарори расман Британия ёки Швеция ҳокимияти томонидан бажарилиши учун бу ҳукуматлар ҳеч қандай мажбуриятга эга эмаслар.\nБритания Ички ишлар вазирлиги билдиришича, ҳамон Ассанжни Швецияга экстрадиция қилиш қароридалар.\n• Би-би-си Ўзбек хизмати билан Whatsapp, Telegram ва Viber орқали боғланишни истасангиз, телефонимиз: +44 78-58-86-00-02.• ТЕЛЕГРАМДА ЭСА каналимиз - https://telegram.me/bbcuzbek• Instagram - BBC UZBEK• Twitter -BBC UZBEK• Odnoklassniki - BBCUZBEK• Facebook - BBC UZBEK• Google+ BBC UZBEK• YouTube - BBCUZBEK (https://www.youtube.com/user/bbcuzbek)• Skype - uzbekbbclondon\nШвеция Жулиан Ассанжга қарши жиноят ишини тўхтатган\nФранция Ассанжга сиёсий бошпана бермади\nШвеция Ассанж арзини қабул қилмади\nЖулиан Ассанж Лондондаги Эквадор элчихонасини тарк этмоқчи\n"Ассанжни тутиш учун элчиликка кириш – сиёсий худкушлик’


Ўзбекистонда пилла етиштирувчиларга субсидия ажратиш тартиби белгиланди – Kommers.uz\nИқтисодиёт\t14:28 | 25.12.21\nЎзбекистонда пилла етиштирувчиларга субсидия ажратиш тартиби белгиланди\nПиллачилик кластерлари ва ташкилотлари «Агропилла» МЧЖлар билан субсидия олувчилар рўйхатини шакллантиради.\nЎзбекистонда ҳукумат қарори билан Пилла етиштирувчи жисмоний шахсларга улар томонидан етиштирилган пилла (ҳўл пилла) ҳосили учун субсидия ажратиш тартиби тўғрисидаги низом тасдиқланди. Бу ҳақда Адлия вазирлигининг Huquqiy axborot канали хабар берди.\nНизомга кўра, 2022 йил 1 январдан 2025 йил 1 январгача пилланинг ҳар килограмми учун 5 минг сўм субсидия берилади.\nИпакчилик ва жун саноатини ривожлантириш қўмитаси томонидан ҳар йили 20 июлгача республикадаги пилла етиштириш прогнозлари ишлаб чиқилиб Молия вазирлигига берилади. Молия вазирлиги прогноз асосида бюджетдан субсидия ажратиб Қўмитага 1 февралгача ўтказиб беради.\nПиллачилик кластерлари ва ташкилотлари «Агропилла» МЧЖлар билан субсидия олувчилар рўйхатини шакллантиради ва 25 февралгача агентликнинг ҳудудий бошқармасига беради. Ҳудудий бошқарма рўйхатни умумлаштириб 1 мартгача Қўмитага юборади.\nҚўмита 10 апрелгача пулларни субсидия олувчиларга бериш учун махсус ҳисобварақларга ўтказади. Пиллачилик кластерлари ва ташкилотлари субсидия олувчиларга пулларни картага ёки банкдаги ҳисобварақларига ўтказиб беради.\nАввалроқ Ўзбекистонда пилла режаси ортиғи билан бажарилгани ҳақида хабар берилганди.


Хитой табиий газ импортини 5 мартага оширмоқчи\n09:41 / 11.08.2016\nХХР ҳукумати 2030-йилга келиб, табиий газ импортини 190-270 млрд куб метрга етказиш ниятида. 2015-йилда бу рақам 53 млрд куб метрни ташкил этган эди. Бу ҳақда, Хитой миллий нефтгаз корпорацияси (CNPC) сайтида хабар қилинган.\n«Хориждан газ харид қилиш ҳажмини кўпайтириш билан Хитой ёқилғининг экологик тозароқ манбаларига ўтиш имконига эга бўлади. Бу жараён, мамлакат саноатини қайта шакллантириш ва иқтисодиётни ислоҳ қилишнинг муҳим қисми ҳисобланади», — дейилади CNPC хабарида.\nЭкспертларнинг фикрича, Хитойнинг газ импортини кўпайтиришига Пекин ва Вашингтон ўртасидаги келишув асос бўлган. Унга кўра, томонлар яқин йигирма йилда ис газини чиқариш ҳажмини қарийб учдан бирга қисқартириш мажбуриятини олган.


Тошкентда газ музокаралари бошланди\n14 май 2021, Тошкент вақти: 13:16\nЖаҳонда нефт ва газ нархларининг пасайиб бориши қабатида қирғиз расмийлари ҳам ўзбек газини арзонроқ баҳода сотиб олишга ҳаракат қилаяптилар.\n10 декабр куни газ бўйича ўзбек-қирғиз музокаралари бошланди. Тошкентга борган қирғиз делегацияси икки кун мобайнида газ нархи борасида бир битимга келинишига умид қилмоқда.\n2008 йилда ўзбек гази Қирғизистонга 145 доллардан сотилган эди. Расмий Бишкек Ўзбекистондан олинган маълумотларга таянган ҳолда 2009 йилда газ икки баробар қиммат баҳода сотиб олиниши мумкинлигидан аҳолини огоҳлантирган.\n- Газ нархи 300 доллар, деб айтилди ва бу қиймат минтақа учун асос бўлиб қолди. Балки Тошкентдаги музокаралар жараёнида газ нархи арзонлаши ҳам мумкин. Лекин, ўрта ҳисобда, у 200 доллардан юқори бўлади, - деди “Қирғизгаз” расмийси Айзада Тўйғўнбоева.\nҚирғизистон энергетика вазири Илёс Давидов ҳам Ўзбекистон яқин қўшничилик алоқаларини ҳисобга олган ҳолда, газ баҳосини бироз арзонлатиши мумкинлигини билдирганди. Вазир ўзбек гази нархи Қирғизистон учун 280 доллардан ошмаслигига умид билдирган.\nҚирғизгаз” расмийси Айзада Тўйғўнбоевага кўра, газ нархининг қимматлаши истеъмолчиларни ҳам ташвишга солиб қўйган. Суҳбатдошимизнинг айтишича, Қирғизистон ҳар йили Ўзбекистондан бир миллиард кубометр миқдорида газ сотиб олар эди. Бироқ, бу йил газ нархининг икки баробарга кўтарилиб кетиши ҳақидаги ҳукумат огоҳлантирувидан сўнг айрим йирик истеъмолчилар “зангори олов”дан фойдаланишни сезиларли даражада чеклаганлар.\nАйзада Тўйғўнбоевага кўра, бу йил Қирғизистон Ўзбекистондан 850 миллион кубометр миқдорида газ сотиб олади.\n- Биз билан газ истеъмоли учун шартнома тузаётган ҳар бир ташкилот муқобил ёқилғига эга бўлиши шарт. Бу анъана бир ярим йил олдин бошланган. Ўшанда биз билан шартнома тузаётган ташкилотлар муқобил ёқилғига эга бўлиши учун махсус акция ўтказганмиз. Масалан, бу йил энг йирик истеъмолчи бўлган Бишкек иссиқлик тармоғи газдан бош тортиб, арзон ёқилғи тури бўлган мазут ишлатишга ўтди, - деди Айзада Тўйғонбоева.\n“Қирғизгаз” расмийсига кўра, бундай тадбирларни ўтказишдан мақсад ўзбек газига бўлган қарамликни камайтириш ва ички имкониятлардан тўла фойдаланишдир.\nАйни пайтда қирғизистонлик мутахассислар мавжуд иқтисодий шароитда мамлакат ўзбек гази қарамлигидан қутила олмаслигини билдирмоқдалар.\n- Қирғизистон ҳозирда ўз гидроэнергетик ресурсларининг фақат 5 фоизидангина фойдаланиш имкониятига эга. Янги гидроэлектр станцияларини эса қура олмаяпти. Бундай шароитда муқобил ёқилғи ёрдамида ўзбек гази қарамлигидан қутилиш ҳақида гап ҳам бўлиши мумкин эмас, - деди энергетика бўйича халқаро эксперт Бозорбой Мамбетов.\nАйни пайтда бошқа мутахассислар Ўзбекистон Қирғизистонга арзон баҳода газ беришдан манфаатдор эканини айтмоқдалар.\nМаълумки, 2008 йилда Қирғизистон Ўзбекистонга сув бермагани боис ўзбек далаларида қурғоқчилик бўлди. Қирғиз тарафи буни Тўқтўғул сув омборидаги сувнинг камлиги билан изоҳлаган эди. Бунга эса қиш фаслида Қирғизистон аҳоли эҳтиёжини қоплаш учун кўпроқ электр энергияси ишлаб чиқаришга мажбур бўлгани сабаб қилиб кўрсатилганди.\n2009 йилда ҳам мана шундай вазият содир бўлмаслиги учун расмий Тошкент бир неча ой олдин қиш фаслида Қирғизистонга шартномада белгиланганидан ташқари 150 миллион кубометр қўшимча газ беришни кафолатлаган эди.


Сирдарёликларга ёрдам бераётган кўнгилли гуруҳлар кўпаймоқда\n17:16 / 02.05.2020\nХусусан, «Ҳилол-нашр» матбаа-нашриёти, Islom.uz портали, Muslimaat.uz ҳамда Grand ta’lim НТМ жамоаси, Сардор Раҳимхон бошлиқ кўнгиллилар гуруҳлари сирдарёлик юртдошларимизга ёрдам карвони юборилишини эълон қилдилар.\n“Азизлар, кеча тонгда Сирдарё вилоятидаги Сардоба сув омбори тўғонининг бир қисми ўпирилиб, минглаб юртдошларимиз бошпанасиз қолди. Уларга имкон қадар тезроқ ёрдам бериш, бу оғир синовда елкадош бўлиш – диндош, миллатдош, юртдош сифатидаги инсоний бурчимиз.\nАзизлар, илтимос, сирдарёликларнинг бошига келган бу офатни ўз бошимизга тушгандек ҳис қилиб, каттаю кичик ҳар қандай ёрдам бўлса, дарҳол юборайлик!\nЁрдам беришга ҳисса қўшмоқчи бўлганлар Click ёки PayMe орқали қуйидаги пластик карта рақамига маблағ ўтказишлари мумкин: 8600 3329 4846 7836 (Ихлосиддин Урманов номида).\nНақд пулдаги хайрия маблағларини ҳам қабул қиламиз.\nХайрия штаби манзили: Тошкент шаҳри, Чилонзор тумани, Сўгалли ота кўчаси, 5-уй. Телефон: +998 93 397 0012”\nЮқоридаги гуруҳлар фаолияти билан танишиш мақсадида координаторлардан бири, Grand ta’lim НТМ ходими Шаҳноза опа билан боғландик:\n– Халқимиздан миннатдорман, шу юрт фарзанди эканлигимдан фахрланаман. Карантин туфайли кўпчиликнинг иши тўхтаб қолганлигига қарамай қўнғироқлар тинмаяпти, атаганларини олиб келаётганларни тушириб олишга йигитларимиз улгуришмаяпти. Кимдир қоплаб ун, шакар каби маҳсулотлар олиб келса, яна кимдир уйидаги гиламидан тортиб кийимларигача кўтариб келишяпти. “Имконимиз қисқароқ эди, ёпилган банкаларим, яхши идишларим бор, шуларни бериб юборяпман.. ”, ёки “Пулим йўқ эди, бориб хизматим билан ёрдам берсам майлими?” – деб қилинган қўнғироқларни эшитиб қандай қилиб кўзимиз ёшланмасин?\nЁрдам бериш истагини билдирганлар жуда кўплиги учун ҳозирча фақат маҳсулотларни тўплаяпмиз, Худо хоҳласа бир-икки кун ичида омонатларни ўз манзилига етказиб берамиз – деди Шаҳноза опа.\nШунингдек Сардор Раҳимхон бошчилигидаги яна бир кўнгиллилар гуруҳи ҳам айни шу йўналишда ишлашмоқда. “Сирдарё вилоятига инсонпарварлик ёрдами жўнатамиз, имкони борлар боғланишсин: +99890-908-44-46 / Uzcard, Click, Payme 8600 3104 0422 0113” дейилган эълон ижтимоий тармоқлар орқали тарқалмоқда. Бу гуруҳ дастлабки карвонни манзил сари жўнатишга ҳам улгурган.\n1 май куни пойтахтдаги кўнгиллилар томонидан “Сирдарёликлар ёрдам” гуруҳи ҳам сув тошқинидан жабр кўрганларга ёрдам акцияси ташкил қилган эди. 2 май куни йўлга чиқиши керак бўлган карвонда ёрдам бериш истагини билдирганлар жуда кўпайиб кетганлиги боис Тошкент шаҳри ҳокимлиги таклифи кўра ҳамда хавфсизлик қоидаларига риоя этиш мақсадида маҳсулотлар махсус юк машиналарида, кўнгиллиларнинг вакиллари эса махсус автобусда Сирдарёга жўнаб кетишди.\nКимдир бу акцияга қўшилиш ниятида бўлса, +998909999960 рақами орқали ташкилотчилар билан боғланишлари ёки 8600112982868846 рақамли пластик картага маблағ тушириб беришлари мумкин.


Унда Ветеринария ва чорвачиликни ривожлантириш давлат қўмитаси, “Паррандасаноат” уюшмаси масъуллари ҳамда Россиянинг “Бутунроссия ҳайвонлар касалликлари илмий-тадқиқот институти” (ФГБУ ВНИИЗЖ) олимлари иштирок этди.\nУнда парранда касалликлари бўйича эпизоотик вазият, товуқларнинг юқумли бронхити (ИБК) серотипларининг хилма-хиллиги, парранда касалликларига қарши кураш чора-тадбирлари хусусидаги масалалар атрофлича муҳокама қилинди.\nТадбир давомида паст патогенли парранда гриппи ва унга қарши кураш борасида амалга оширилаётган комплекс чора-тадбирлар, марек касаллиги, унинг эпизоотологияси ва профилактикаси каби долзарб муаммолар ўртага ташланиб, унинг ечими батафсил таҳлил этилди.\nКонференцияда парранда касалликларига қарши ветеринария препаратларининг қўлланилиши бўйича олимлар томонидан зарур таклиф ҳамда тавсиялар берилди.\nШунингдек, ветеринария соҳаси учун зарур бўлган замонавий жиҳоз ва ускуналар ҳамда диагностикумлар кўргазмаси намойиш этилди.\nСоҳада фаолият юритувчи тадбиркорлар ва паррандачилик корхоналари раҳбар-ходимлари ўзларини қизиқтирган саволларига мутахассислар томонидан жавоб олишди.


Муаллиф Агроном 05.08.2019\nЯнги технология орқали ҳосилдорлик ошиши, вегетация даври қисқариши, 70-75% гача уруғдан иқтисод қилиниши, 20-25% гача сувдан унумли фойдаланишга эришилади. Бу ҳақда Қишлоқ хўжалиги ва озиқ-овқат таъминоти илмий маркази, Шоличилик илмий-тадқиқот институти, Ўзбекистондаги Қишлоқ хўжалигини ривожлантириш администрацияси KOPIA маркази ҳамкорлигида ташкил этилган ўқув-дала семинарида қайд этилди.\n— Дунё аҳолисининг аксарияти гуруч истеъмол қилади, хусусан Ўзбекистонда ҳам бу маҳсулотга бўлган талаб катта. Шу боисдан Ўзбекистон учун шолини самарали усулда етиштириш ниҳоятда зарур. Кореядаги энг илғор технологияларни жорий этиш, шолининг янги навларини яратиш ва уни Ўзбекистон шароитига мослаштириш мутахассисларнинг малакасини ошириш бориш борасида ҳамкорлик ишларини амалга оширмоқдамиз, дейди Жанубий Корея Республикасининг Ўзбекистондаги Қишлоқ хўжалигини ривожлантириш администрацияси KOPIA маркази раҳбари, профессор Ан Хи Сунг.\nЖорий йилда республика бўйича жами 114 минг гектарга шоли экиш режалаштирилган. Шундан 57,9 минг гектари асосий экин сифатида ва 56,1 минг гектар ғалладан бўшаган майдонларни ташкил этади.